Reagovalo ministarstvo: Kopanje po vruæim ranama - dno medijskog nemorala i bestidnosti - B92\nIzvor: Beta, Tanjug èetvrtak, 9.01.2020. | 09:51 -> 11:41\n"Kao da je rijaliti, a ne otmica": "Nedopustivi detalji i fotografije", "Imajte u vidu buduænost ovog deteta"\nMinistarstvo je najavilo da æe preduzeti sve mere iz svoje nadležnosti, kao i da oèekuje brzu i odluènu reakciju javnog tužilaštva.\n"Ministarstvo kulture i informisanja sa najdubljim gnušanjem ocenjuje da su preðene sve granice neljudskog postupanja u odnosu na interese maloletnog lica i njegovih roditelja, koji su veæ previše patili da bi im neki medijski lešinari bez skrupula i protivno zakonu kopali po vruæim ranama. Ovo je taèka u kojoj društvo mora da bude jedinstveno i solidarno u osudi ovih medijskih zlodela, jer æe u suprotnom preæi u predcivilizacijsko stanje etièke otupelosti i nemorala", navodi se u saopštenju.\nPojedini tabloidi u današnjem broju na naslovnim stranama donose izjave uhapšenog Ninoslava Jovanoviæa o tome kako je danima muèio otetu dvanaestogodišnju devojèicu.\n"Primer onoga što mediji ne treba da rade"\nPredsednica Koordinacionog tela Vlade Srbije za rodnu ravnopravnost Zorana Mihajloviæ osudila je objavljivanje detalja o otmici i nasilju nad 12-godišnjom devojèicom u pojedinim dnevnim listovima, navodeæi da je to "primer onoga što mediji ne treba da rade".\nOna je pozvala medije da pomognu u borbi protiv nasilja, "a ne da ga produžavaju".\n"Primeri današnjih naslovnih strana su primer onog što mediji ne treba da rade jer objavljivanje detalja otmice i nasilja koje je pretrpela devojèica zapravo produžava nasilje nad njom i nakon što je devojèica pronaðena, a njen otmièar uhapšen", navela je potpredsednica Vlade Srbije a saopšteno iz njenog kabineta.\n"Mediji mogu da budu važan partner u borbi protiv nasilja, ali to mogu biti samo ako šalju poruku da je svako nasilje nedopustivo, ali i da stanu u zaštitu žrtava, makar tako što æe se uzdržati od objavljivanja tekstova i fotografija o pretrpljenom nasilju", navela je Zorana Mihajloviæ.\nUdruženje novinara Srbije (UNS) je osudilo današnje naslovne strane "Srpskog telegrafa" i "Informera" kojima se, objavljivanjem iskaza višestruko osuðivanog silovatelja Ninoslava Jovanoviæa, grubo krši dostojanstvo i privatnost maloletne žrtve, što je zabranjeno zakonom i novinarskim kodeksom.\nNa naslovnim stranama "Srpskog telegrafa" i "Informera" objavljen je iskaz koji je Jovanoviæ dao policiji i tužilaštvu, a u kojem opisuje zlostavljanje svoje žrtve.\n"Najgrublje kršenje prava deteta"\nNaslovne strane današnjih izdanja Srpskog telegrafa i Informera, kao i tekst na portalu Alo.rs, u kojima se prenose izjave uhapšenog otmièara dvanaestogodišnje devojèice, prelaze sve granice profesionalne etike i najgublje krše prava deteta, upozorava poverenica za zaštitu ravnopravnosti Brankica Jankoviæ.\n"To može ostaviti dugoroèno štetne posledice na njen razvoj i odrastanje, naroèito u manjim sredinama gde dete ostaje obeleženo za ceo život", upozorava poverenica u saopštenju koje je dostavila medijima.\nKako objašnjava: "Objavljivanje detalja gnusnog zlodela ne predstavlja informaciju od javnog interesa niti novinarstvo, veæ zloupotrebu medijskog prostora i kršenje Kodeksa novinara Srbije", navela je poverenica.\nOna je citirala deo iz Kodeksa novinara u kojem se navodi "da je novinar obavezan da poštuje privatnost, dostojanstvo i integritet ljudi o kojima izveštava, a posebno da štiti prava i dostojanstvo dece i žrtava zloèina".\nNakon što su objavili delove iskaza Ninoslava Jovanoviæa o zlostavljanju devojèice, redakcija Srpskog telegrafa se izvinila Moniki i njenoj porodici.\nNezavisno udruženje novinara Srbije (NUNS) osudilo je objavljivanje detalja saslušanja otmièara u pojedinim novinama, èime su, kako su ocenili, grubo prekršene zakonske i etièke norme o privatnosti i dostojanstvu maloletne žrtve.\nU saopštenju, NUNS je pozvao nadležno tužilaštvo da protiv tih listova preduzme odgovarajuæe sankcije jer su "najgrublje" prekršili Zakon o javnom informisanju i medijima kojim se nalaže da se "opisom scene nasilja u mediju ili medijskom sadržaju ne sme povrediti dostojanstvo žrtve nasilja".\nUdruženje je podsetilo da su tim tekstovima novina, "poznatih po upornom nepoštovanju novinarske etike", grubo prekršili i Kodeks novinara Srbije, koji novinare i urednike obavezuje da poštuju i štite prava i dostojanstvo dece, žrtava zloèina.\nPozvali su i Ministarstvo kulture i informisanja da javno osudi sramnu ureðivaèku politiku tih novina i u skladu sa svojim nadležnostima podnese prijave tužilaštvu zbog skandaloznog kršenja zakona.


Venecuelanska nafta ponovo stiže u Evropu | oikosnews\nVenecuelanska nafta ponovo stiže u Evropu\nRiječ je o prvom izvozu nafte iz te zemlje, koja je pod američkim sankcijama, u Evropu u posljednje dvije godine.\nTeret od 650.000 barela sirove nafte iz Venecuele, namijenjen italijanskom Eniju, spreman je za isplovljavanje, a riječ je o prvom izvozu nafte iz te zemlje, koja je pod sankcijama SAD-a, u Evropu u posljednje dvije godine, podaci su Refinitiv Eikona.\nAmeričko ministarstvo vanjskih poslova poslalo je pisma italijanskoj naftnoj kompaniji Eni i španskom Repsolu u maju kojim odobrava da se ponovno započne isporuka venecuelanske nafte, kao način da se riješi više milijardi dolara težak neplaćeni dug i dividende koje duguje ta zemlja, pod američkim sankcijama od 2018. nakon pobjede Nicolasa Madura na predsjedničkim izborima, a čiji legitimitet kao predsjednika Washington osporava.\nI drugi tanker kojeg je iznajmio Eni, golemi teretni brod za naftu Pantanassa, kreće se prema Venecueli te se očekuje da će utovariti dva miliona barela sirove nafte i prevesti je u Evropu, podaci su Eikona.\nOčekuje se da će taj teret isporučiti venecuelanska državna naftna kompanija PDVSA kasnije ovoga mjeseca, uz opciju da Eni dio tog tereta proda Repsolu za njegove rafinerije u Kartageni i Bilbaou, prenosi Hina, pozivajući se na Reuters.\nMoguća zamjena za rusku naftu\nIzvoz sirove nafte iz Venecuele u maju je potonuo na najniži nivo u 19 mjeseci zbog izmjena ugovora koje je tražio PDVSA kako bi zamijenio većinu spot prodaja s unaprijednim plaćanjem, čime je ustvari smanjio rizik od neplaćanja isporučenih količina.\nEvropske, azijske i američke kompanije koje imaju zajedničke poslovne operacije s PDVSA u Venecueli, a među njima su i Eni, Repsol, Chevron, ONGC i druge, akumulirale su na milijarde dolara neriješenog duga otkad je prethodna američka administracija, na čelu s Donaldom Trumpom, uvela sankcije toj državi.


Eko dizajn proizvoda – poslednja šansa za povećanje energetske efikasnosti – Portal NAŠE SELO\nEko dizajn proizvoda – poslednja šansa za povećanje energetske efikasnosti\nPosted on December 20, 2021 January 16, 2022 Author Sonja Cvetković\tComment(0)\nKrajnje je vreme da počnemo da obeležavamo proizvode od A do D koji troše više ili manje energije. Nijedan proizvod se neće sklanjati sa tržišta, ali će samo ostati jasne oznake za sve potrošače da znaju šta kupuju. Tako stimulišemo kupce da se okrenu onim proizvodima koji su energetski efikasni, ali i proizvođače da na tržište krenu da stavljaju upravo ovakve proizvode, rekla je potpredsednica Vlade i ministarka rudarstva i energetike Zorana Mihajlović na skupu povodom početka kampanje „Okreni na zeleno“.\nOva kampanja promoviše deklarisanje proizvoda sa ciljem uštede energije i očuvanja životne sredine, a realizuje se u saradnji Republike Srbije i Evropske unije (EU).\nGovoreći o energetskoj efikasnosti, ministarka Mihajlović se osvrnula na subvencije za zamenu stolarije i ugradnju solarnih panela, dodajući da se efikasnost ne odnosi samo na to, već da podrazumeva i sve proizvode koje koristimo u svakodnevnom životu u domaćinstvu ili privredi.\n„Naše su procene da je Srbija u stanju da u roku od dve do tri godine smanji potrošnju električne i toplotne energije koja je tako visoka“, istakla je Mihajlović dodajući da je eko dizajn jedan od načina koji će omogućiti postizanje ovog cilja.\nNa tom putu, dodala je, neophodno je da se transformiše industrijski proces kako bi dobijeni proizvodi zaista garantovali umanjenu potrošnju toplotne i električne energije. Takođe je istakla i da je ova tema važna bez obzira na to što je Srbija trenutno pogođena energetskom krizom.\nPrisutnima se obratio i vođa tima projekta u Srbiji Bernard Gindro koji je rekao da je, pored projekata koji se odnose na izolaciju i zamenu stolarije, kao i zabranu plasiranja na tržište energetskih neefikasnih proizvoda, prioritet projekta „EU za energetsko označavanje i eko dizajn proizvoda“ da unapredi energetsku efikasnost, ali i motiviše potrošače da kupuju energetski efikasne proizvode.\n„Projekat je započet u septembru 2019. godine i on podržava primenu svih uredbi Vlade u domenu energetske efikasnosti, podizanje kapaciteta nadzora tržišta, testiranja i verifikacije energetske efikasnosti proizvoda, kao i veliku kampanju podizanja svesti usmerenu na promenu ponašanja potrošača, prodavaca, distributera, uvoznika i proizvođača“, rekao je Gindro.\nOn je ocenio da su domaćinstva veći potrošači energije od transporta i industrije, zbog čega je važno da se menjaju navike građana prilikom kupovine bele tehnike, čime se ostvaruju ciljevi Zelenog sporazuma EU.\nŠef odseka za saradnju Delegacije EU u Srbiji Nikola Bertolini smatra da Zeleni sporazum predstavlja podršku građanima Srbije u daljem razvoju zemlje.\n„Za Srbiju je došao trenutak kada treba da napravi prekretnicu ka boljoj energetskoj efikasnosti i boljem životu za sve. Otvaranje Klastera 4, uključujući poglavlje o energetici, otvara nova polja za unapređenje i za razvoj na planu efikasnosti i energije uopšte. Otvaranje Klastera 4 je pohvala Srbiji za sve što je uradila do sada i predstavlja nastavak razvoja i pomoći iz EU“, rekao je Bertolini.\nOn je naveo i da je cilj svega toga unapređenje energetske efikasnosti i velika ulaganja EU koja su ovde planirana u budućnosti radi smanjenja zagađenja, upotrebe uglja i prelaska na obnovljive izvore energije.\nNa skupu su izneti i podaci koji su prikupljeni ispitivanjem stanovništva, prema kojima čak 77 odsto ispitanika zna šta je energetska efikasnost, 66 odsto njih razume oznake na električnim uređajima koje koristi, dok je 68 odsto građana reklo da zna da je uređaj efikasniji ukoliko je obeležen zelenom bojom. Zajedničko za sve ispitanike jeste da znaju važnost označavanja proizvoda i da bi se opredelili za one koji su efikasniji i koji bi im pravili manje troškove.\nIpak, najveći deo ispitanika smatra da njihov angažman u okviru ove teme može u maloj meri da podigne energetsku efikasnost, a samo jedna četvrtina se izjasnila da njihovo domaćinstvo može u velikoj meri da doprinese energetskoj efikasnosti.\nKada je reč o starosnoj strukturi, najstariji sugrađani i mladi su se izjasnili da ne mogu da utiču na povećanje energetske efikasnosti, što je bilo značajno kreatorima kampanje kako bi upravo ove grupe bile u fokusu.\nKampanja je, u osnovi, podeljena na dva segmenta – upućena je ka potrošačima, ali i prodavcima koji predstavljaju bitnu kariku u ovom lancu, a emitovaće se u više od 70 medija u Srbiji na svim platformama jer je cilj dospeti do svih ciljnih grupa.\nInače, energetske oznake će sadržati pojednostavljenu skalu energetskih razreda od tamno zelene A za energetski najefikasniji uređaj koji doprinosi smanjenju emisije ugljen-dioksida i smanjenju potrošnje energije, do crvene D, a primenjivaće se na beloj tehnici – zamrzivačima, frižiderima, mašinama za veš, mašinama za sudove, televizorima, sijalicama…\nOčekuje se da će rezultat reforme biti značajne uštede na računima i ušteda resursa u domaćinstvu, a put do svega počinje – od početka. Kako su ranije u razgovoru za Biznis.rs rekli angažovani na ovom projektu, eko dizajn je jedan od temeljnih koncepata modela cirkularne ekonomije koji predviđa da se proizvodi projektuju na način koji će omogućiti da im se maksimalno produži životni vek.\n„Eko dizajn se odnosi na sve faze životnog ciklusa proizvoda: od vađenja sirovine iz prirode, proizvodnje materijala i komponenata proizvoda, preko njegovog korišćenja i održavanja, do tretmana na kraju životnog veka, ponovne upotrebe, demontaže, upotrebe za energiju i konačnog odlaganja“, rekli su naši sagovornici.\nA da smo na korak od ovakvog stanja stvari potvrđuje i novi Zakon o energetskoj efikasnosti i racionalnoj upotrebi energije koji je usvojen u Narodnoj skupštini Republike Srbije u aprilu ove godine, a prema kojem se proizvođači električnih aparata za domaćinstva obavezuju na poštovanje minimalnih zahteva koji se odnose na eko-dizajn proizvoda.\n„Еko dizajn je uključivanje aspekata životne sredine u projektovanje i konstrukciju proizvoda koji utiču na potrošnju energije, radi poboljšanja učinka proizvoda na životnu sredinu tokom njegovog celokupnog životnog ciklusa“, navodi se u Zakonu.\nTakođe je navedeno i da će, ukoliko se ne poštuju pravila o eko-oznakama, odnosno ukoliko se na tržištu ipak nađu proizvodi koji ne zadovoljavaju jasne kriterijume, njihov prodavac biti novčano kažnjen u iznosu od 500.000 do milion dinara. / Biznis.rs /\nTagged agroekologija, eko dizajn, proizvodi\nsubota, 06. februara 2021. U Čajetini je nedavno počeo sa radom prvi mlekomat u Srbiji. Poljoprivrednik Milovan Ninčić iz Branežaca je uspeo da realizuje ideju da građanima Čajetine ponudi punomasno mleko iz mlekomata. Ovakvi uređaji nisu retkost u Evropi, samo ih u Italiji ima više od 2.000 ali ih u Srbiji do sada nije bilo. […]\nPosted on March 18, 2022 March 26, 2022 Author Sonja Cvetković


Beogradski nadbiskup služio misu za sve nastradale u prirodnim katastrofama u Nemačkoj i susednim zemljama – Naši u svetu\nObjavljeno 27/07/21 u 07:00\nBeogradski nadbiskup Stanislav Hočevar služio je juče u Katedrali Uznesenja blažene Ðevice Marije misu za sve nastradale u prirodnim katastrofama u Nemačkoj i susednim zemljama, a ambasadori koji su joj prisustvovali izrazili su ogromnu zahvalnost i njemu i Srbiji na pruženoj podršci.\nNa misi, kojoj su prisustvovali zamenice nemačkog i austrijskog ambasadora Dorotea Gizelman i Sabine Krojšenbruner, ambasadori Belgije i SAD Adam Kunrad i Entoni Godfri, kao i šef Delegacije EU Sem Fabrici, nadbiskup je najavio da će se u nedelju 1. avgusta na misama prikupljati “materijalni darovi” za najteže pogođene u prirodnim nesrećama u zapadnoj Evropi.\n“Biće to tek kap u moru potreba, ali i važna potvrda duhovnog ujedinjenja i povezanosti sa stradalim u Nemačkoj, Holandiji, Belgiji, Luksembrugu, Austriji…”, rekao je nadbiskup Hočevar.\n“Duboko smo impresionirani spremnošću Srbije i mnogih zemalja da nam ponude pomoć. Srbija zna za slična razaranja 2014. godine, kada smo bil uz vas, a sada smo mi ti koji doživljavamo ogromu solidarnost i pomoć od Srbije i srpskog naroda”, rekla je Dorotea Gizelman.\nNovac za nastradale tokom poplava u Nemačkoj, Holandiji, Belgiji, Luksemburgu i Austriji prikupljaće se u akciji “Evropa s nama, mi sa Evropom” i preko Karitasa, humanitarne organizacije Katoličke crkve, na čijem je čelu u Srbiji nadbiskup Hočevar.\nAdam KunradEntoni GodfriKatedrala Uznesenja blažene Ðevice MarijeMisaPoplaveSem FabriciStanislav Hočevar


Peskana neće biti sređena ni ove godine | 013 info\nPeskana neće biti sređena ni ove godine\nPančevo, Pon, 27/06/2016 - 17:08\nPANČEVO, 27. jun – Na današnjoj, devetoj, sednici Gradskog veća u ovom sazivu većnici su usvojili rebalans budžeta Grada Pančeva, kao i izmene u Odluci o zaduživanju Pančeva za finansiranje kapitalnih investicija, po kojem je usvojena odluka o prenameni sredstva za finansiranje adaptacije Peskane na druge kapitalne investicije planirane za ovu godinu.\nRebalansom gradskog budžeta za 2016. godinu, koji su usvojili većnici, predviđeno je da Javno komunalno preduzeće ‚‚Autotransport – Pančevo” dobije 50 miliona dinara. Prema rečima zamenika gradonačelnika Predraga Živkovića, ukupno povećanje prihoda i primanja grada Pančeva po drugom rebalansu budžeta iznosi 46 miliona 220 hiljada dinara, čime ukupni prihodi i primanja grada iznose 6 milijardi 97 miliona i 822 hiljade dinara.\n– U toku protekle dve nedelje radili smo na proceni pojedinih prihoda i utvrdili smo da postoji prostor da se pojedine vrste prihoda povećaju, a između ostalog došlo je i do promene određenih zakonskih propisa, na osnovu kojih postoji opravdanost da se uvećaju određeni prihodi i primanja. Na prihodnoj strani imamo povećanje poslovnog poreza na zarade. U toku juna meseca bavili smo se revizijom te vrste prihoda i, imajući u vidu dosadašnje ostvarenje, možemo bez ikakvih problema da tu vrstu prihoda uvećamo za nekih dvadesetak miliona dinara, što smo i učinili ovim rebalansom budžeta. Važno je napomenuti da je, u međuvremenu, između prvog i drugog rebalansa došlo do izmene i dopune Zakona o planiranju i izgradnji, čime je uvedena taksa za ozakonjenje. Do sredine juna meseca, ostvarenje je na osnovu te takse bilo 7 miliona dinara, pa na osnovu toga očekujemo da će ostvarenje do kraja godine biti najmanje 14 miliona dinara, koliko smo i predvideli drugim ovogodišnjim rebalansom. Za ovaj rebalans su važna stavka i ostali prihodi, tu pre svega mislim na prihode na osnovu dobiti preduzeća. Budžetom i prvim rebalansom planirano je oko 20 miliona dinara, već sada je ostvarenje oko 31 milion dinara, tako da očekujemo da ono do kraja godine bude 35 miliona dinara. Što se rashoda tiče, najviše sredstva smo opredelili za Javno komunalno preduzeće ‚‚Autotransport – Pančevo" u iznosu od 50 miliona dinara i ostatak sredstava od oko 32 miliona su sada opredeljena za tekuću budžetsku rezervu, 2 miliona za stalnu budžetsku rezuervu i ostala sredstva, gde smo imali dosta ušteda – na različitim programima i projektima i unutar određenih budžetskih korisnika, urađene su određene prenamene sredstava, rekao je Živković.\nUz rebalans budžeta, većnici su jednoglasno izglasali i izmenu Odluke o zaduživanju grada Pančeva za finansiranje kapitalnih investicija, prema kojoj je 45 miliona namenjenih uređenju ‚‚Peskane" preraspoređeno na druge investicije koje su već planirane bužetom za 2016. godinu.\n– Mi ovom promenom Odluke o kreditnom zaduženju nismo menjali visinu zaduženja, koja u ovogodišnjem budžetu iznosi 674 miliona dinara koliko je i planirano. Ovom odlukom samo menjamo strukturu investicija i jedan deo sredstava koji se odnosi na investicije iz salda smo oslobodili, imajuću u vidu da će nam sredstva biti neophodna sa pozicije tekuće i stale budžetske rezerve. Unutar investicija definitivno će se odustati od investicije u ‚‚Peksanu" u iznosu od 44 miliona, i ta investicija neće biti završena do kraja ove godine. Taj novac smo opredelili za investicije koje su već planirane Odlukom o budžetu i prvim ovogodišnjim rebalansom. Radi se o investicijama koje su prvim rebalansom planirane iz salda, a sad su ta sredstva oslobođena za neke druge namene, a sredstva koja su bila planirana iz kredita za finansiranje investicije ‚‚Peskana” sada su namenja za neke druge investicije, dodao je zamenik gradonačelnika.\nOsim rebalansa budžeta za 2016. godinu, većnici su jednoglasno usvojili i izveštaje o radu i finansijske izveštaje za 2015. godinu, kao i plan rada i rapodele finansija u 2016. godini Škole za osnovno i srednje obrazovanje ‚‚Mara Mandić" i dnevnog boravka ‚‚Neven", ‚‚Spomenka”, Udruženja ‚‚Na pola puta”, Doma ‚‚Srce u jabuci”, kao i Ustanove za smeštaj i zbrinjavanje starih lica Gerontološki centar Pančevo.\nUz to, jednoglasno su izglasani predlozi izmena i dopuna Programa poslovanja i finansijskog plana javno komunalnih preduzeća ‚‚Vodovod i kanalizacija", „Autotransport – Pančevo", ‚‚Higijena", ‚‚Mladost" i Javnog preduzeća ‚‚ Direkcija za izgradnju i uređenje Pančeva".\nGradsko veće peskana rebalans budžet javno-komunalna preduzeca preduzeca javna preduzeca\nPolicija u gepeku renoa pronašla kilogram heroina\nDeo Vojlovice od 9 bez vode


Treći opšti izbori, procedure, rokovi, pravila\nTo će biti jedanaesti parlamentarni izbori od uvođenja višestranačja, osmi vanredni i treći opšti izbori - i parlamentarni i pokrajinski i lokalni. Ustav Srbije propisuje da mandat vladi prestaje pre isteka vremena na koje je izabrana izglasavanjem nepoverenja, raspuštanjem Narodne skupštine, ostavkom predsednika Vlade i u drugim slučajevima utvrđenim Ustavom.\nPrema Ustavu Srbije, parlamentarne izbore raspisuje predsednik države, a tom odlukom se određuje dan održavanja izbora i od kada počinju da teku rokovi za izborne radnje. Prema Zakonu o izboru narodnih poslanika, od dana raspisivanja do dana održavanja izbora ne može proteći manje od 45, ni više od 60 dana.\nKandidate mogu predlagati registrovane političke stranke, koalicije i druge političke organizacije, posebno ili zajedno, kao i grupe građana, a izborna lista je potvrđena ukoliko je potpisima podrži najmanje 10. 000 birača. Građane na proleće očekuju I pokrajinski I lokalni izbori, pa će izborni ciklus na proleće biti treći opšti izbori. Izbore za pokrajinski parlament raspisuje predsednik Skupštine Vojvodine, a lokalne izbore predsednik Skupštine Srbije.\n« Radulovićev plan kako da opozicija pobedi na izborima Čanak nije očekivao raspisivanje vanrednih izbora »


Info Bijeljina - Svi koji žele da se vakcinišu protiv korona virusa, trebalo bi prvo da urade ove dvije stvari: Tvrde doktori!\nStil života 16.01.2021. 14:05\nOva studija, koja bi trebalo da bude objavljena u Perspectives on Psychological Science, ukazuje da dva danas veoma učestala stanja, stres i depresija, mogu da umanje imuni odgovor na vakcinu protiv korona virusa i dovedu do skraćene imunosti na virus. Sa druge strane, stručnjaci sa Univerziteta Ohajo, koji su sproveli studiju, otkrili su i da postoje dvije aktivnosti koje bi mogle da povećaju imuni odgovor, čak i kod osoba koje pate od depresije i horničnog stresa, a to su spavanje i vježbanje.\nAutori studije preporučuju da svako ko planira da se vakciniše, treba da se potrudi da obezbjedi sebi dovoljno kavlitetnog sna prije vakcinacije, kao i da se prepuste nekoj energičnoj fizičkoj aktivnosti 24 sata prije primanja vakcine.\n"Dobar san je povezan sa generacijom uspješnog odgovora i na druge vakcine, uključujući i onu za grip, ali i za hepatitis A i B", tvrdi dr Spenser Krol, specijalista interne medicine.\n"Vraćanje zdravom načinu života, koji podrazumjeva kardio vježbe, dobar izbor hrane i više sna, pomaže pacijentima da izgrade bolji imuni odgovor i kada je riječ o borbi organizma sa zarazom korona virusom, i kada je reč o imunom odgovoru na vakcinaciju", objašnjava Krol.


Izgradnja nove policijske ispostave u Novom Sadu | Univerzum | HD Portal\nMinistar unutrašnjih poslova u Vladi Republike Srbije Aleksandar Vulin i gradonačelnik Novog Sada Miloš Vučević položili su danas kamen temeljac za izgradnju nove policijske ispostave Stari grad u Radničkoj ulici u Novom Sadu, koja bi u januaru 2023. trebalo da počne sa radom.\nVulin je tom prilikom istakao da je Srbija danas stabilna i ekonomski jaka i ima mogućnost da ulaže u jačanje kapaciteta policije, jer bez bezbednosti nema ni ekonomskog napretka.\nNovi Sad je evropska prestonica kulture i na nama je da učinimo sve da tu titulu koju sa ponosom nosimo opravdamo. Policijski službenici su tu da budu na usluzi svojim sugrađanima i urade sve da se i oni, ali i posetioci Novog Sada, osećaju bezbedno, objasnio je on.\nPrema njegovim rečima, izgradnja nove policijske ispostave doprineće da bezbednost bude na još višem nivou, kao i uslovi rada policijskih službenika, koji su danonoćno tu da zaštite svoje sugrađane.\nStari grad je jezgro Novog Sada, a nova policijska ispostava omogućiće nam da budemo brži i efikasniji, predočio je ministar, koji je iskazao zahvalnost na pomoći koju je Grad Novi Sad pružio u izgradnji nove policijske ispostave.\nVučević je podsetio na to da je sredinom prošle godine sa ministrom Vulinom potpisao Ugovor o sufinansiranju izgradnje Policijske ispostave Stari grad, navodeći da će taj objekat imati najveći kapacitet sa tom namenom u gradu.\nMi smo kao lokalna samouprava izdvojili sredstva kako bismo učestvovali u sufinansiranju tog velikog projekta sa MUP-om. Ukupna neto površina iznosi 780 metara kvadratnih, a projektom je obuhvaćena izgradnja zgrade državnih organa i organizacija – policijske ispostave, kao i parterno uređenje objekta, precizirao je on.\nIzgradnjom nove policijske stanice u Radničkoj ulici, kako je naglasio, Grad i policija zajedno nastavljaju da rade na boljim uslovima rada policije, što posledično utiče na povećanje bezbednosti građana.\nGrad Novi Sad je izradio projekat rekonstrukcije poslovnih objekata, zgrade državnih organa i organizacija na uglu Bulevara kralja Petra Prvog i Ulice braće Jovandić, a u toku je izrada projekata izgradnje tri nove policijske stanice na Klisi, Detelinari i u Futogu, rekao je Vučević.


SEEbiz.eu / Tabaković: Bolje ponude na berzi nema zbog Zakona o privrednim društvima\nJorgovanka Tabaković Zakon o privrednim društvima Beogradska berza\nTabaković: Bolje ponude na berzi nema zbog Zakona o privrednim društvima\nDatum objave: 07.11.2017. - 11:09:46\nBEOGRAD - Guvernerka Narodne banke Srbije Jorgovanka Tabaković najavila je projekat koji će ojačati ulogu Beogradske berze.\nOtvarajuci konferenciju Beogradske berze "Upgrade in Belgrade", Tabaković je kazala da je reč o projektu koji je spojio NBS i Beogradske berze. Ne navodeći posebno o kakvom projektu je reč, Tabakovićeva je s neskrivenim zadovoljstvom govorila o jako dobroj saradnji sa čelnicima srpske berze.\n"Ne sećam se da sam za pet godina otvorila ovakvu konferenciju, možda je ovo i prva. Strast sa kojom smo sarađivali na novom projektu me je oduševila", navela je ona.\nNavodeći da NBS stoji na raspolaganju za svaku inicijativu da se srpsko tržište kapitala razvija i da se naši ulagači ne odvode van zemlje.\n"Nisam ja ovde pločica NBS koja je došla kod pločice Beogradske berze, nego sam ovde zbog ljudi prem kojima osećam obavezu. Institucije grade ljudi", navela je ona.\nDodala je da želi da podrži da se investicije realizuju u zemlji, a ne da odvode ulagače van granica zemlje. Govoreći o tome da na Beogradskoj berzi nema mnogo tržišnog materijala, guvernerka NBS je upitala "hocemo li da priznamo gde je razlog za to"?\n"Da nije možda u Zakonu o privrednim društvima, u onim felerima, koje advokati koriste pri promeni vlasničke strukture unutar društva", kazala je ona.\nKazala je da je NBS učinila mnogo u zakonodavnoj nadležnosti, da je postignuta makroekonomska, finansijska i politička stabilnost.\n"Ne volim reflektore, ima i mlađih i lepših, ali kada je posao u pitanju tu sam da se unapredi rad berze", kazala je Tabakovićeva.


"Pozorište ne sme da diskriminiše saradnike zbog privatnog života": Upravnik Dejan Savić o slučaju Mirele Krajinović - Nedeljnik\n"Pozorište ne sme da diskriminiše saradnike zbog privatnog života": Upravnik Dejan Savić o slučaju Mirele Krajinović\n"Narodno pozorište u Pravilniku o sistematizaciji radnih mesta nema predviđene pozicije predstavnika za medije ili port-parola, tako da na tom nepostojećem mestu nema zaposlenih", naveo je Savić u saopštenju\nFoto: Medija centar Beograd, Google street view\n"Svako predstavljanje u javnosti pod tom funkcijama, nije podržano od strane Pozorišta", naveo je Savić.\nUpravnik Narodnog pozorišta objasnio je u saopštenju da je "Narodno pozorište potpisalo godišnji ugovor sa magazinom Glob Internacional o oglašavanju i drugim medijskim aktivnostima vezanim za kuću, uz mesečnu nadoknadu u visini od 20.000 dinara".\nSavić je dodao i da se "ovaj dvojezično štampani luksuzno opremljeni magazin, distribuira se po ambasadama i stranim predstavništvima u Beogradu, kao i u biznis klasi letova Er Srbije, a pozitivno i afirmativno piše ne samo o aktivnostima Narodnog pozorišta nego o kulturi uopšte."\n"Dosadašnja saradnja sa ovim časopisom je tekla na obostrano zadovoljstvo, i uz izuzetno povoljne odjeke kod čitalaca", naveo je Savić.\nPovodom polemike da li je Mirela Krajinović kao "Plejboj zečica", pogodna za obavljanje poslova javne komunikacije i odnosa sa javnošću Narodnog pozorišta u Beogradu, Savić je naveo da to "spada u domen spinovanja i medijske kampanje, manipulacije i borbe za veći tiraž preko tuđih leđa, na šta smo već duže vreme, na žalost, navikli".\n11.10.2018 - 01:52\nniko joj ne brani da se slika gola, ali onda ne može da obavlja ovakvu funkciju, jer postoje i moralni osim zakonskih normativa.\nDiskriminacija ili favorizovanje\nIz clanka se ne vidi da li je gospodjica osim sto je upiala fakultet isti i zavrsila,za koliko godina i sa kojom prosecnim ocenom.Ako je u tom pogledu bolja od ostalih onda se slazem da je ne treba zbog drugoh aktivnosti diskriminizpvati.Ali ako nije onda je favorizobana zbog svojih privatnih aktivnosti.


Nastaviti saradnju na uspostavljanju zajedničkog regionalnog tržišta | Privredna komora Crne Gore\nNa poslovnom skupu u Briselu, u organizaciji Komorskog investicionog foruma Zapadnog Balkana (KIF ZB6) i Evropske komisije, usaglašene su poruke neophodnosti nastavka regionalne saradnje u okviru akcionog plana za uspostavljanje zajedničkog regionalnog tržišta, usvojenog na samitu u Sofiji, novembra prošle godine.\nZajednička aktivnost na uklanjanju prepreka za slobodan protok radne snage, robe i usluga ostaju prioritet, uz naglasak na daljoj harmonizaciji propisa, u skladu sa regulativom EU. Privrednici iz regiona su bili u prilici da iznesu svoje viđenje prepreka na putu efikasnije regionalne saradnje, kao i da govore o problemima sa kojima se privreda suočava.\nAktuelna kriza u Ukrajini prijeti da se negativno odrazi na poslovanje regiona u dugom roku, te podrška evropskih partnera na putu EU integracija Zapadnog Balkana predstavlja jednu od osnova makroekonomske stabilnosti i investicione atraktivnosti regiona. Na poslovnom forumu su učestvovali i predstavnici Eurochambersa, CEFTA sekretarijata, Transportne zajednice, Regionalnog savjeta za saradnju i drugih međunarodnih institucija.\nPoslovnom skupu prethodila je sjednica UO Komorskog investicionog foruma Zapadnog Balkana\nU ime Privredne komore Crne Gore, u radu sastanaka su učestvovali predsjednica dr Nina Drakić i koordinator za saradnju sa međunarodnim komorskim asocijacijama Balša Ćulafić. Poslovnom skupu prisustvovala je i Sanja Ćalasan, izvršna direktorica Pivare Trebjesa, kao članica Poslovnog savjeta KIF-a.


Džeko, Pjanić i Kolašinac mijenjaju klubove, a izgleda da će isto uraditi i Rade Krunić\n10.08.2021 12:16 Autor: Raport.ba\nRade Krunić je na pripremama uoči nove sezone u Seriji A igrao u startnih 11 Milana, ali prema navodima talijanskih medija čelnici Milana će obaviti sastanak sa Spezijom oko prodaje našeg reprezentativca.\nKako tvrdi tamošnji Calciomercato ekipa Spezije, koja će u narednoj seznoni igrati u Seriji A, nije uspjela dovesti iz Milana veznjaka Tomasa Pobegu, pa će sada pokušati sa milanskim timom dogovoriti transfer Krunića.\nCalciomercato navodi da je Krunić spreman da ostane u Milanu čak i ako bude u rotaciji, s obzirom da će Milan u narednoj sezoni igrati u grupnu fazu Lige Šampiona.\nRade je u Milan stigao 2019. godine iz Empolija za 8,6 milona eura.\nPodsjećamo, kapiten bh. reprezentacije Edin Džeko nadomak je Intera, u Juventus bi se trebao vratiti Miralem Pjanić, a rasplet situacije u Arsenalu čeka Sead Kolašinac.\nTagovi: Edin Džeko Miralem Pjanić Rade Krunić Sead Kolašinac\nDoktori transfera: Prodali napadača za 115, a doveli za 2 miliona eura\nNavijači Atalante vrijeđali Edina Džeku: 'Ti si cigan"\nOvo se rijetko viđa: Edin Džeko s tri metra promašio cijeli gol


Makron: Puštam Trampa da se igra politike – BiGportal.ba\n“Bili smo saveznici u svakom trenutku naše istorije, tako da poštovanje dolikuje među saveznicima”, rekao je Makron osvrnuvši se na podršku Francuske američkom ratu za nezavisnosti i podršku u oba svetska rata, prenosi Rojters.\nKako kaže, smatra da Francuzi nisu očekivali da će odgovoriti na Trampove tvitove, ali je mislio da je bitno da nastavi za “važnom istorijom”.\n“Smatram da se igra politike i puštam ga da se igra”, rekao je Makron, dodajući da misli da se Tramp obraćao domaćoj publici.\nFrancuski predsednik izjavio je da je njemu važnija odlična saradnja između američke i francuske vojske, nego tvitovi američkog predsednika.\nTramp je u nekoliko tvitova u utorak napao Makrona zbog njegove ideje da je potrebna evropska vojska radi odbrane Evrope, a onda je naveo da je Makron veoma nepopularan prema istraživanjima javnog mnjenja.\n“Ono što mi je važno, iskreno, jeste ono što radimo sa američkom vojskom”, rekao je Makron novinarima na nosaču aviona Šarl de Gol, prenosi Rojters.\n“Izvešćemo veoma konkretne operacije sa Amerikancima i kad smo sproveli operaciju bez presedana krajem aprila u Siriji sa Britanijom i Amerikom, učinili smo to u savršenoj saradnji i odlično smo je izveli”, rekao je francuski predsednik.


Han: Dobar sastanak s Vučićem, ključne su dve stvari\nIzvor: B92, 12.Jan.2018, 21:47\nEvropski komesar za proširenje Johanes Han izjavio je da je s predsednikom Srbije Aleksandrom Vučićem imao "dobar sastanak".\nOn je naveo da su nastavak reformi u oblasti vladavine prava i dijalog s Kosovom ključni u procesu pristupanja Srbije Evropskoj uniji.\n"Imao sam dobar sastanak s predsednikom Vučićem, razgovarali smo procesu pristupanja Srbije i o strategiji proširenja. Dalje reforme u oblasti vladavine prava i dijalog sa Kosovom su ključni", naveo je Han >> Pročitaj celu vest na sajtu B92 << na Tviteru.\nHan je naveo da "unutrašnji dijalog o Kosovu pokazuje liderstvo i hrabrost onih koji danas brinu o sutrašnjoj boljoj budućnosti Srbije i njenog naroda".\nVučić je na sastanku u vili Bokeljka rekao da će Srbija učiniti sve da pruži puni doprinos očuvanju mira i stabilnosti u regionu, saopštio je kabinet predsednika Srbije.\nHan: Vladavina prava i dijalog s Kosovom ključni za pristupanje Srbije EU\nIzvor: NoviMagazin.rs, 13.Jan.2018, 00:12\nEvropski komesar za proširenje Johanes Han izjavio je večeras da je s predsednikom Srbije Aleksandrom Vučićem imao "dobar sastanak" i naveo da su nastavak reformi u oblasti vladavine prava i dijalog s Kosovom ključni u procesu pristupanja Srbije Evropskoj uniji..."Imao sam dobar sastanak s predsednikom...


Novoizabrani predsednik Hasan Rohani u parlamentu, 4. avgust 2013.\n"Ukoliko želite adekvatan odgovor, ne treba da govorite jezikom sankcija već jezikom poštovanja", izjavio je Rohani obećavši "mudrost i nadu" svim Irancima.\nU svom obraćanju u subotu, novi predsednik je obećao da će raditi na "očuvanju ekonomije zemlje, podsticanju konstruktivnih dogovora sa svetom, osiguravanju njenih nacionalnih interesa i ukidanju nepravednih sankcija", uvedenih zbog spornog nuklearnog programa.\n"Zemlji je potrebna nacionalna odlučnost da se udalji od ekstremnog i ekstremizma u kreiranju politike i upravljanju i da se fokusira na vladavinu prava i poštovanje zakona", izjavio je on.\nAjatolah Ali Hamenei prihvata izbor Hasana Rohanija, 3. avgust 2013.\nRohani je rekao da Iran mora da izbegava "radikalni pravac" i da sledi "umereniji" koji će voditi ka "boljitku i napretku" i istakao da Iranci moraju da budu produktivniji u poljoprivredi i industriji kako bi se stimulisala iranska ekonomija.\n"Dijalog i plan koji smo izložili tokom izbora i dobili većinu glasova bio je - umerenost i tolerancija. Ovo je zajednička težnja svih društvenih i političkih grupa da bi se takođe sačuvala dostignuća Iranske revolucije i ispoštovali napori vlada koji su usledili", dodao je on. "I da se pozabavimo brigama zemlje i preprekama i ograničenim prilikama zbog kojih narod u trenutnoj situaciji trpi".\nAjatolah Ali Hamenei rekao je da Rohani "potiče iz religioznog uporišta koje se suprotstavilo neprijatelju" - što je termin koji koristi kada opisuje zapadne zemlje koje su uvele sankcije Iranu zbog kontroverznog nuklearnog programa.\n"Velika lekcija koju smo naučili zbog ovih ekonomskih pritisaka je da treba da se oslanjamo na domaću proizvodnju što više i bolje možemo", rekao je Hamenei. "Oni koji se uzdaju u spoljni svet i izvan naroda Irana će se na kraju suočiti sa problemima".\nVrhovni verski vođa prihvatio Rohanija za predsednika


Oland: Nova grčka vlada mora da poštuje svoje obaveze\nPredsednik Francuske Fransoa Oland zatražio je danas od Grčke da ispuni svoje obaveze prema Evropskoj uniji.\n"Grci su primorani da sami izaberu svoju sudbinu, ali određene obaveze moraju biti poštovane", rekao je Oland za Francuski radio, preneo je AFP.\nOlandova izjava usledila je nakon što je juče povodom medijskih spekulacija o spremnosti Nemačke da prihvati eventualni izlazak Grčke iz evrozone, portparol nemačke vlade Georg Štrajter rekao da je Nemačka uverena da će Grčka ostati privržena programu finansijske konsolidacije koji je inicirala EU.\n"Grčka je u prošlosti ispunjavala svoje obaveze. Vlada pretpostavlja da će Grčka nastaviti da ispunjava sve ugovorene obaveze" prema svojim kreditorima, rekao je on za AFP odgovorajući na nedavne navode "Špigla".\nList je, pozivajući se na izvore bliske nemačkoj vladi, objavio da je kancelarka Angela Merkel spremna da dozvoli Grčkoj da napusti evrozonu ako Grci izaberu vladu koja je protiv mera štednje aktuelne vlade.\n"Nemačka smatra da je izlazak Grčke iz evrozone skoro neizbežan ako lider opozicione stranke Siriza Aleksis Cipras bude na čelu vlade nakon izbora koja bi napustila budžetsku discplinu i ne bi vraćala grčke dugove", naveo je "Špigl".\nKancelarka Merkel i ministar finansija Volfgang Šojble su, kako se kaže, došli do zaključka da bi eventualni izlazak Grčke iz evrozone u tom slučaju bio manje dramatičan i bio bi "izvodljiv".\nPrema anketama, Siriza bi mogla da osvoji najviše glasova na izborima u Grčkoj 25. januara. Ta stranka želi da ukine stroge mere štednje, ali da zadrži zemlju u evrozoni.


Nedimović: Meso je bezbedno, kompanije moraju da se prilagode pravilima\nMinistar poljoprivrede Branislav Nedimović reagovao zbog privremene zabrane Rusije na uvoz mesa i mesnih prerađevina četiri srpske kompanije.\nUvoz mesa i mesnih prerađevina u Rusiju je privremeno obustavljeno zbog nepravilnosti uočenih tokom inspekcije.\nJedan od razloga za uvođenje zabrane je što svinja nije imala ušnu markicu, koja je mogla pasti tokom transporta, zato su ruske vlasti pretpostavljale da ono nije iz srpske privrede. Pored toga su imali primedbu da je na jednom dokumentu bio slab pečat, u ormanu su našli prljavu radnu uniformu a u jednom od transportnih vozila su našli čekinje.\nMinistar poljoprivrede Srbije Branislav Nedimović istakao je da zabrana nije zbog kvaliteta proizvoda. Neka pravila su se promenila poslednjih par meseci, druga su promenjena pre godinu dana, a koja sad treba primenjivati – rekao je ministar.\nZabrana uvoza proizvoda iz četiri srpskih fabrika mesa u Rusiju neće imati značajnijih posledica - rekao je Veljko Jovanović.\nSekretar Udruženja za poljoprivredu Privredne komore Srbije je istakao da je zabrana privremena, odnosi se na period od 60 dana i mera nje uvedena zbog zaraze. Nepravilnosti koje uzrokuju zabranu mogu se ispraviti – dodao je on. Jovanović je naveo da srpska prehrambena industrija mora pratiti stalne promene na svetskom tržištu kako ne bi ugrozila izvoz. Prema informacija Privredne komore Srbije ovo je prvi put da je određena zabrana uvoza proizvoda srpskih fabrika mesa. Takođe je naglašeno da je cena svinjetine u Srbiji trenutno najniža.


Zahtjevi /Transparency International: Poništiti imenovanje direktora IDDEEA-e / Radio Sarajevo\n30. 05. 2017. u 12:59:00 Fena\nTransparency International u Bosni i Hercegovini (TI BiH) uputio je Ministarstvu civilnih poslova BiH prijedlog za poništenje imenovanja Arifa Nanića na mjesto direktora Agencije za identifikaciona dokumenta, evidenciju i razmjenu podataka (IDDEEA).\nNanića je Vijeće ministara imenovalo na poziciju direktora IDDEEA ,iako je, kako tvrde iz TI BiH, istovremeno član Ureda za razmatranje žalbi (URŽ), što je suprotno Zakonu o javnim nabavkama BiH, koji jasno propisuje da je funkcija člana URŽ „nespojiva s bilo kojom drugom direktnom ili indirektnom, stalnom ili povremenom dužnošću“.\n"TI BiH je od URŽ dobio potvrdu da do 19.maja ove godine Nanić nije podnio ostavku na mjesto člana Ureda u filijali Banja Luka, zbog čega se obratio Ministarstvu civilnih poslova s prigovorom na imenovanje Nanića za direktora IDDEEA-e jer nisu ispoštovani ni principi Zakona o ministarskim imenovanjima, imenovanjima Vijeća ministara i drugim imenovanjima BiH – posebno princip zakonitosti koji nalaže da se sva javna imenovanja vrše na zakonit način i u skladu sa svim važećim pravilima, propisima i zakonima", navodi se u saopćenju ove nevladine organizacije.\nU ovom slučaju, tvrde iz TI BiH, ne samo da su prekršene zakonske odredbe, već su pokazane i slabosti u vršenju provjera, kojima je trebalo spriječiti imenovanje na nespojivu funkciju.\n"S druge strane, Nanić se ovom pozicijom može naći i u sukobu interesa, jer u isto vrijeme rukovodi ugovornim organom koji provodi javne nabavke, a obnaša i funkciju člana Ureda koji je nadležan za provođenje Zakona o javnim nabavkama i postupanje po žalbama na konkretne postupke. TI BiH je zbog svega navedenog od Ministarstva civilnih poslova tražio da se ovo imenovanje poništi i da se pristupi novom postupku imenovanja", navode u saopćenju.\nUkoliko Ministarstvo ne postupi po prijedlogu, TI BiH će se obratiti i institucijama nadležnim za razrješenje članova URŽ, kako bi se nespojivost otklonila.\nTagovi: direktor IDDEEA\nBiH / IDDEEA proslijedila žalbu na tender za nabavku pasoških knjižica\nBiH / IDDEEA ostaje bez direktora: Edim Nesimi podnio ostavku


Košarkaški klub Mega Mozzart » MILOJEVIĆ: „NE SMEMO DA DOZVOLIMO MORNARU DA SE RASPUCA“\nKošarkaši Mega Bemaxa u subotu 14. decembra od 18 časova u Sportskoj hali Topolica u Baru gostuju Mornaru u okviru 11. kola ABA lige. Utakmice između Mege i Mornara su najčešće bile rezultatski neizvesne do samog kraja s tim što se Mornar trenutno nalazi u boljoj poziciji pošto je sa skorom 5-5 trenutno na 7. mestu dok je Mega sa 2 pobede na deobi 10. mesta u ABA ligi.\nTrener Mega Bemaxa Dejan Milojević je pred utakmicu u Baru istakao da njegov tim ne sme da dozvoli Mornaru da se raspuca:\n– U subotu igramo protiv napadački vrlo potentne ekipe Mornara. Imaju nekoliko odličnih šutera u ekipi uz izuzetno iskusnu centarsku liniju. Jasno je da smo se kao ekipa podigli, slavili smo u Laktašima, protiv Partizana smo 3 četvrtine igrali odlično. Uz dobru energiju i agresivnu odbranu, moramo da pokažemo i veću želju za pobedom od protivnika, da se borimo za svaku loptu, skok, da im ne dopustimo puno otvorenih šuteva jer ako se raspucaju, tada su u problemu i mnogo jače ekipe od nas. Mečevi u Baru su obično bili vrlo uzbudljivi i teški, verujem da će tako biti i ovaj put. Po kvalitetu spadaju u najjače ekipe u ligi, na nama je da damo sve od sebe a za šta će to biti dovoljno na kraju, videćemo,\nPosle 10 odigranih kola ABA lige, Mega ima skor 2-8 dok je Mornar zabeležio po 5 pobeda i poraza. Mega je u prošlom kolu na svom terenu izgubila od Partizana NIS sa 77:98 dok je Mornar slavio u Novom Mestu protiv Krke sa 67:76. Mega i Mornar su se do sada sastajali 6 puta u ABA ligi uz skor 5-1 za Megu.\nCentar Mega Bemaxa Filip Stanić je istakao da jedino sa dobrom i agresivnom odbranom njegova ekipa može da parira Mornaru u Baru:\n– Igramo protiv Mornara koji ima odličnu napadačku ekipu sa sjajnim šuterima koji odlično kažnjavaju greške u odbrani. Vrlo su iskusna ekipa i znamo da jedino sa dobrom i agresivnom odbranom možemo da im pariramo na terenu. Svakako su favoriti u ovom duelu, ali na nama je da pokušamo da napravimo iznenađenje koje bi nam izuzetno značilo i za samopouzdanje ekipe i da se rezultatski još više podignemo,


ATP MASTERS 1000 PARIZ: Novak lako odbranio titulu i postavio nove rekorde :: Blog :: Poslovni Svet\nATP MASTERS 1000 PARIZ: Novak lako odbranio titulu i postavio nove rekorde\nNovak Đoković je novi-stari šampion turnira Masters 1000 serije u Parizu! Srpski teniser je na impresivan način odbranio titulu, ostvarivši još jednu laku pobedu protiv Endija Marija - 6:2, 6:4. Škotu za utehu ostaje činjenica da je odigrao prvo finale u "Bersiju", kao i da se od sutra ponovo vraća na drugu poziciju ATP liste, pošto je Federer izgubio dosta bodova ranom eliminicijom.\nNo1e je još jednom pokazao zašto je najbolji sportista sveta, čovek koji iz dana u dan postavlja nove rekorde u "belom sportu". Meč je bio lišen svake neizvesnosti, kako zbog Đokovićeve najsigurnije igre na turniru, tako i zbog velike nervoze Marija, koji nije uspeo da pobedi strah sa kojim ulazi u mečeve sa teniskom kraljem. Endi je imao gotovo trostruko više neiznuđenih grešaka od Novaka (34-12), a sa takvom igrom ubedljiv poraz je bio neminovan.\nMeđusobni skor sada je čak 21-9 u korist srpskog asa, a kod Britanca se očigledno razvio neugodan kompleks sličan onom koji Federer ima u odnosu na Nadala (skor 11-23). Ove godine je ubedljivih 6-1 u pobedama za Đokovića, a od poslednjih 15 mečeva Nole je dobio čak 13. A Mari će, najverovatnije, 2015. godinu okončati kao drugi teniser planete. Čemu onda da se nadaju ostali...\nNovak je još jednom ušao u istoriju tenisa, pošto je postao prvi čovek koji je u jednoj godini osvojio šest turnira iz Masters 1000 serije - Indijen Vels, Majami, Monte Karlo, Rim, Šangaj i Pariz. I prethodni rekord držao je naš as, pošto je u legendarnoj 2011. godini uzeo pet trofeja ove kategorije. Nole je sada i sam na tronu pariskog mastersa, pošto jedini ima četiri titule (Boris Beker i Marat Safin su tri puta slavili u "Bersiju"). Takođe, Đoković je i jedini ostvario het-trik, pošto je trostruki uzastopni šampion poslednjeg turnira iz Masters 1000 serije u sezoni.\nNajbolji srpski sportista svih vremena osovjio je u Parizu 58. titulu u karijeri, a čak 26. iz Masters 1000 serije. Ispred, ali očigledno ne zadugo, je Rafael Nadal sa 27 trofeja ove kategorije. Španac ove godine nije uzeo niti jedan veliki turnir.\nNema sumnje da je 2015. sada definitivno najuspešnija godina u karijeri Novaka Đokovića, a ujedno i najbolja godina bilo kog tenisera u Open eri. Naš as je osvojio 10 titula, igrao čak 14 finala zaredom, od toga finala svih Gren slemova i Mastersa 1000 na kojima je nastupio (propustio je Madrid). Osvojio je tri najveća turnira (Australijen Open, Vimbldon, US Open) i čak šest "hiljadarki", a samo jedan ATP 500 turnir (Peking). Skor pobeda i poraza u ovoj godini od 78-5 sve govori, a rekordna cifra od blizu 17 miliona dolara zarade samo od turnirskih nagrada je daleko iznad ranijih, jer niko pre Novaka nije "probio" čak ni brojku od 15 miliona "zelenih novčanica". Rekordan broj ATP bodova i razlika koju je Đoković ostvario u odnosu na drugoplasiranog su brojke koje će veoma teško biti oborene u budućnosti.\nOstaje završni turnir sezone u Londonu, na kom No1e takođe brani titulu. Najopasniji rival će ponovo biti "odmorni" Federer, koji je nakon neočekivanog poraza od Džona Iznera u Parizu, imao više vremena da se dobro pripremi za okršaj sa Noletom, koji je prošle godine izbegao na poprilično kukavički način, predajom bez borbe, zbog navodne povrede.\nVeoma je interesantna činjenica da od aktivnih tenisera samo Rodžer i Novak imaju trofej Masters kupa! Švajcarac je slavio šest puta (2003-4, 2006-7, 2010-11), a Srbin četiri (2008, 2012-14). Po jednom su se umešali sadašnji "penzioneri" David Nalbandijan (2005) i Nikolaj Davidenko (2009), dok legendarni Nadal, baš kao i Mari, i dalje sanja ovaj veliki trofej.\nFINALNI TURNIR SVETSKE LIGE ZA ODBOJKAŠE: Srbija nadigrala Poljsku, naši već u polufinalu SVETSKO PRVENSTVO ZA RUKOMETAŠICE 2017: Srbija remizirala sa Nemačkom ATP TURNIRI U ISTBORNU I ANTALIJI: Dobra igra Novaka, rutinska pobeda protiv Pospišila ATP ZAVRŠNI TURNIR SEZONE LONDON: Atomski start Đokovića, Nišikoriju samo dva gema WTA TURNIR U LUKSEMBURGU: Jelena nastavlja pobednički niz, Ana ispala zbog sudijskih grešaka ZAVRŠENO SVETSKO PRVENSTVO U KAJAKU I KANUU: Tri medalje za Srbiju, zlato i dve bronze Devet najvećih pretnji opstanku ljudske rase SLOVENAC NOVI SVETSKI REKORDER U SKI SKOKOVIMA: Peter Prevc leteo 250 metara KINESKI PREMIJER U BEOGRADU: Drug Li - veliko ohrabrenje i šansa za Srbiju KVALIFIKACIONI TURNIR KOŠARKAŠA ZA OLIMPIJADU: Portoriko pregažen, Srbija do Rija EVROPSKO PRVENSTVO FUTSAL BEOGRAD: Srbija bez finala, za bronzu sa Kazahstanom ATP MASTERS 1000 TURNIR SINSINATI 2018: Novak u finalu protiv Federera, najteži mogući put do Zlatnog mastersa ATP/WTA TURNIRI: Srbi bolji od Australijanaca - Tipsarević pobedio Tomića, a Lajović Kokinakisa ZAVRŠENA PRVA FAZA KOŠARKAŠKE EVROLIGE: Bajern poražen, Zvezda ide dalje SVETSKO PRVENSTVO U RVANJU PARIZ 2017: Viktor Nemeš šampion sveta, Rus pao u finalu


Majka priroda je najveći umetnik! - Živeti sa prirodom\nMajka priroda je najveći umetnik!\nod Živeti sa prirodom February 25, 2017 6:51 am 6,673 views0\nBićete ubeđeni da su ove životinje fotošopovane ali one su zapravo stvarne! Ove životinje su veoma retke i većina njih je rezultat raznih mutacija. Ovako izgleda kada se majka priroda poigra sa bojama:\n1. Ljubičasti puž iz Australije\n2. Crni petao Ayam Cemani iz Indonezije\n3. Nikobarski golub može se videti na malim ostrvima i priobalnom području Andamana i Nikobara.\n4. Beli paun može se videti u Australiji i Indiji\n5. Plavo-zeleni papagaj u Južnoj Americi\n6. Ružičasti američki skakavac\n7. Šareni skakavac\n8. Ružičasta bogomoljka\n8. Ružičasti crvendać\n10. Plavi jastog\n11. Crveni kardinal\n12. Indijska bik žaba\n13. Crveni puž golać\n14. Ružičasti moljac\n15. Vrsta goluba Treron vernans\n16. Riba mandarinka\n17. Pauk paun\n18. Albino kornjača\n19. Gusenica io moljca


Zaev: Navijačke grupe tvrde da su dobijali pare od ruskih biznismena da protestuju | Autonomija\nMakedonski premijer je istakao da još jednom želi da potvrdi da je Makedonija mala zemlja koja želi da gradi prijateljstvo sa svima uključujući i Rusku Federaciju, ali da nema drugu alternativu osim članstva u EU i NATO\nPremijer Makedonije Zoran Zaev izjavio je danas da su pripadnici navijačke grupe „Komiti“ policiji rekli da su dobijali pare od biznismena iz Rusije da učestvuju na protestima protiv dogovora sa Grčkom.\n„Ti mladi momci iz ‘Komita’ su, kada su napali policajce bili pozvani na razgovor, pa su tada spominjali da su biznismeni iz Rusije dali pare i da su zato oni tu, da nemaju ništa protiv ili slično“, rekao je Zaev novinarima, dodajući da to govori na osnovu izveštaja koje dobija.\nMakedonski premijer je istakao da još jednom želi da potvrdi da je Makedonija mala zemlja koja želi da gradi prijateljstvo sa svima uključujući i Rusku Federaciju, ali da nema drugu alternativu osim članstva u EU i NATO.\nZaev je prethodno, kako su preneli lokalni mediji, za američki sajt „Bazfid“ (BuzzFeed News) rekao da je njegova vlada dobila više informacija da su „grčki biznismeni naklonjeni ruskoj ideji“ plaćali makedonskim gradjanima od 13.000 do 21.000 dolara da izazovu nasilje pre nego se održi ključni referendum o putu u NATO i EU.\nPremijer Makedonije nije otkrio ko stoji iza tog potplaćivanja, navodeći da je u toku istraga, ali je rekao da je policija to doznala kada je pritvorila nekoliko učesnika nasilnih protesta protiv dogovora sa Grčkom, koji je održan prošlog meseca pred Sobranjem Makedonije.\nZaev je rekao da je na Samitu Nato u Briselu, na kojem je Makedonija dobila poziv za NATO, privatno zatražio podršku za predstojeći referendum od američkog predsednika Donalda Trampa.


FillimiSrpskiGrađaniPokretljivost i komunikacijaTelekom\nU sektoru telekomunikacije, Ministarstvo Transporta i Pošte-Telekomunikacija je odgovorno za izradu strategije kao i za implementaciju svih ovlašćenja koje su transferisane ovom ministarstvu po Ustavnom Okviru.\nU sektoru telekomunikacije ovo ministarstvo razmatra usklađenost sa evropskim standardima koji obuhvataju i tarife i takse, kvalitet usluga kao i tehničke standarde; izrađuje strategiju rada na promovisanju konkurentnosti a uz to razmatra i potrebe potrošaca. U sektoru pošte razmatra usklađenost sa evropskim standardima koji obuhvataju tarife, kvalitet usluga kao i tehničke standarde. U sektoru informativne tehnologije podržava informativnu tehnologiju kao i inovacije kao na primer elektronsku trgovinu, podržava pristup tehnologiji i pospešuje razvoj sistema osposobljavanja informativne tehnologije.\nNeke od glavnih Kosovskih kompanija u informativnoj tehnologiji i komunikaciji kako domaće tako i strane su: PTK, IPKO i Kujtesa.\nPošta i Telekomunikacije Kosova - Pošta, Telefon i Telegraf Kosova su utemeljeni 1959 godine. PTK ima tri poslovne jedinice: Kosovsku Poštu, Kosovo Telekom kao i mobilnog operatera Vala. Sve tri poslovne jedinice PTK-a su licencirane od Regulatornog Autoriteta Kosova za Telekomunikacije. 29 juna 2005 godine, PTK se trasferisao u akcionarsko društvo, uz novo ime PTK AD. PTK AD. ima svoj poslovni plan za naredne pet godine uz planiranu investiciju u visini od 550 miliona evra.\nMobilni operater Vala sada nudi svoje raznovrsne usluge za svoje potrošače. Vala je rasprostranila svoju mrežu na skoro 90% teritorije Kosova, i već duže vreme za svoje potrošače nudi i uslugu GPRS-a ili uslugu interneta preko mobilnog telefona, dostavljanje multimedijalnih poruka ili MMS, SMS poruke unutar mreže i van nje, uslugu koja je zasnivana na paketima za komunikaciju bez ikakvih kablova u mobilnoj telefoniji, roming ili mogućnost upotrebe mobilnog telefona kada se nalazite van Kosova itd.\nIPKO - IPKO je osnovan 1999 godine i predstavlja jednu od glavnih Kosovskih kompanija za informativnu tehnologiju i komunikaciju u zemlji. IPKO se uspešno razvijao – od prve ponude interneta na celoj teritoriji Kosova – u jednu modernu kompaniju, koja nudi široki dijapazon usluga i sadržaja u mobilnoj komunikaciji, fiksnoj telefoniji, internetu i medijima.\nUz kombinaciju posebnog iskustva na jednom dinamičnom tržištu u porastu, uz posvećenost da se dostavi Kosovu moderna tehnologija, IPKO je stvoren kao veoma bitan stub za novu ekonomiju Kosova. Glavne uluge koje nudi IPKO su: fiksna telefonija, mobilna telefonija, internet i kombinovane usluge.\nKUJTESA - KUJTESA je osnovana u oktobru 1995 godine. Kujtesa se razvila u glavnog lidera telekoma na tržištu usluga zasnovanom na IP-u za organizacije, kompanije i individualne korisnike.\nKujtesa je prva kompanija na Kosovu koja je obavila instalaciju Interneta Wireless Access i Wireless Area Networks na celoj teritoriji Kosova. Isto tako, Kujtesa predstavlja prvu kompaniju na Kosovu koja je koristila najnoviju tehnologiju, i to je tehnologija WiMAX.\nKujtesa je specijalizirana u ponudi usluga sa visokim kvalitetom, i sa velikom brzinom, sigurnosti uz upravljanje od strane ljudi sa velikim iskustvom i znanjem.\nZa više informacija u vezi sa produktima i ponuđenim uslugama možete da posetite VALA, IPKO i KUJTESA molimo vas da posetite njihovu zvaničnu internet stranicu.\nZakon o Telekomunikaciju\nPošta i Telekomunikacija Kosova


SRPSKO TURSKI BICIKLISTIČKI KUP | Biciklistički Savez Srbije\nPraznik biciklizma u subotu 14. jula\nJedinstveni spektakl na dva točka „Srpsko turski biciklistički kup“ u organizaciji Biciklističkog kluba Partizan, Biciklističkog saveza Beograda, Biciklističkog Saveza Srbije te Junus Emre Enstitusu održaće se u subotu, 14. jula. Pokrovitelj ovog događaja je ambasada Republike Turske u Beogradu..\nSkup i trka su na Kalemegdanu, u Donjem gradu kod Kapije Karla 6 a učestvuju sve mlađe kategorije, mlađi poletarci i mlađe poletarke (ispod 11), poletarci i poletarke (ispod 13), mlađi kadeti i mlađe kadetkinje (ispod 15), kadeti, kadetkinje (ispod 17). Vozi se od jednog kruga (750 metara) do 20 krugova koliko voze „najstariji“ kadeti i kadetkinje Trke se boduju za Kup Beograda.\nSaša Gajičić, generalni sekretar Biciklističkog saveza Srbije najavio je ovaj pravi sportski događaj:\n– Pod pokroviteljstvom ambasade Trske a u cilju promocije i razvoja veza Srbije i Turske, napravili smo i ovaj događaj. Očekujemo veliki broj takmičara jer su organizatori spremili lepe nagrade, bicikle za sve pobednike dar svetski priznate kompanije Salkano, naše podrške i velikog prijatelja – istakao je Gajičić.\nDolazak na manifestaciju u kojoj će najvišej osim takmičaraj da uživaju i deca, potvrdili su ambasador Turske u Beogradu Njegova Ekselencija Tanžu Bilgič kao i Rasim Ljajić, potpredsednik vlade i ministar za trgovinu, telekomunikacije i turizam a sve u svrhu promocije velikog projekta „Okrećemo pedale za prijateljstvo i demokratiju “…


Hotel za Martinsville () : 49 pronađenih hotela\nRezultati obuhvataju hotele u blizini Martinsville Poređati prema :\nOvaj hoteli je najbliži: Martinsville Stil ovog hotela kategorije dve zvezdice je Povoljan za grad Martinsville. U njemu ćete naći razne usluge, a posebno Recepcija otvorena 24 sata, Sobe za nepušače, Perionica, Besplatan parking. Na 4 m...Još informacija\nHoliday Inn Express Martinsville je u blizini Martinsville Stil ovog hotela kategorije dve zvezdice je Povoljan za grad Martinsville. U njemu ćete naći razne usluge, a posebno Sobe za nepušače, Poslovni centar, Klimatizovano. Na 7 minuta kolima udaljenosti o...Još informacija\nHoliday Inn Express Rocky Mount/Smith Mtn Lake Hotel sa 2 zvezdice\nStil ovog hotela kategorije dve zvezdice je Povoljan za grad Rocky Mount. U njemu ćete naći razne usluge, a posebno Teniski teren, Poslovni centar, Besplatan parking. Na 6 minuta kolima udaljenosti o...Još informacija\nNalazi se u ulici 102 WENDI PATE TRAIL, pozicija mu je istok za grad Floyd, a od centra je udaljen samo 11 minuta kolima.Stil hotela Stonewall Bed and Breakfast je Porodičan, a pruža pun komfor i uslu...Još informacija\nVaš izbor: Hotel za Martinsville () : 49 pronađenih hotela


Nov talas migranata: Austrija vraća odbijene azilante iz trećih zemalja u Srbiju - Sputnjik Srbija\n01:36 02 Oktobar 2020\nNov talas migranata: Austrija vraća odbijene azilante iz trećih zemalja u Srbiju\n14:53 16.04.2020 (osveženo 14:57 16.04.2020) Preuzmite kraći link\nAustrija planira da šalje odbijene tražioce azila u Srbiju, gde će plaćati za njihov smeštaj, a u skladu sa sporazumom koji su zemlje postigle pre godinu dana.\nSporazum je, kako se navodi, 24. aprila 2019. sa srpskim ministrom unutrašnjih poslova Nebojšom Stefanovićem potpisao njegov tadašnji austrijski kolega Herbert Kikl, iz krajnje desničarske Slobodarske partije Austrije (FPO), koja je tada bila deo vladajuće koalicije, prenosi B92.\nORF je preneo da Kiklov naslednik iz Austrijske narodne parije (OVP) Karl Nehamer i dalje ostaje pri tom planu i sporazumu, čije je postojanje do sada bilo gotovo nepoznato i da to proizlazi iz odgovora Ministarstva na poslaničko pitanje austrijske liberalne parije NEOS.\nU sporazumu su kao ciljna grupa sporazuma i slanja u Srbiju definisani „stranci koji ilegalno borave u Austriji, za koje postoji pravosnažna odluka o proterivanju, ako repatrijacija u matičnu zemlju nije moguća i postoji dovoljna veza sa Republikom Srbijom“.\nORF prenosi i ocenu Ministarstva unutrašnjih poslova Austrije da je samom činjenicom da su migranti u Austriju došli balkanskom rutom, zadovoljen uslov da imaju veze sa Srbijom.\nMinistarstvo je saopštilo i da je smeštaj odbijenih azilanata u Srbiji zamišljen u otvorenoj formi, što znači da oni neće biti u centrima zatvorenog tipa. Pored toga, Srbija će morati da poštuje sve međunarodne norme i da omogući nesmetan pristup humanitarnim organizacijama.\nNa dodatno pitanje agencije APA da li će za strance vraćene iz Austrije postojati poseban izbeglički centar, ili će oni biti smešteni u postojećim ustanovama, Ministarstvo nije moglo da odgovori, navodeći da je obaveza Srbije da se pobrine za uredni smeštaj migranata, preneo je ORF.\nDo sada u Srbiju još nije prebačen nijedan azilant i o detaljima se još razgovara, navelo je Ministarstvo, a trenutno nije poznato ni koliko će taj projekat Austriju koštati. Odgovarajući na deo pitanja o troškovima projekta, Ministarstvo je navelo da „pravo postavljanja parlamentarnih pitanja ne uključuje i mišljenja i procene“.\nPoslanica NEOS-a Štefani Krisper, koja je postavila pitanje, izrazila je nezadovoljstvo odgovorom.\n„Ono što je (bivši) ministar unutrašnjih poslova Kikl svima iza leđa pokrenuo, sadašnja tirkizno-zelena vlada naprosto i dalje sprovodi“, rekla je Krisperova agenciji APA, dodajući da je projekat pogrešan sa aspekta pravne države i u moralnom smislu.\nMigrantima u Srbiji popuštaju živci, država ima spreman odgovor\n„Čoveku je puklo i hteo je da izađe“: Incident u centrima za migrante u Krnjači i Obrenovcu\nSrbija, austrija, migranti


Home Sport Košarka Lavica Milica Đokić na pripremama reprezentacije Srbije\nKapiten ženske kadetske selekcije Košarkaškog kluba “Lavovi” iz Brčkog Milica Đokić, rođena 2005. godine, pozvana je na pripreme kadetske reprezentacije Srbije.\n“Milica Đokić košarku trenira od svoje devete godine, a poziv od strane KSS predstavlja veliko priznanje i obavezu kako za nju lično tako i za KK Lavovi koji je odavno postao prepoznatljiv po kvalitetnom i posvećenom radu sa mlađim kategorijama i u muškoj i u ženskoj konkurenciji. Odlične igre u dresu Lavova prethodnih sezona nisu prošle nezapaženo kod mnogih trenera širom Evrope, a poziv u reprezentaciju Srbije dolazi kao nagrada za sav uloženi trud prethodnih godina”, kaže predsjednik kluba Boško Vukadinović.\nS ciljem provjere tehničko-taktičke sposobnosti košarkašica (2005. i 2006. godište), Košarkaški savez Srbije (KSS) organizuje pripreme za žensku kadetsku reprezentaciju Srbije, koje se održavaju u Banji Koviljači od 8. do 23. juna 2020. godine.\n“Kao jedna od najtalentovanijih košarkašica u svom godištu u regiji Milica Đokić je sa pionirskom selekcijom Lavova prethodne sezone osvojila vicešampionsku titulu u prvenstvu Republike Srpske i proglašena je za MVP košarkaškog kampa u organizaciji Košarkaškog saveza Republike Srpske (KSRS)“, podsjeća Vukadinović.\nOve godine po kalendaru Međunarodne košarkaške federacije (FIBA) u planu je bilo održavanje kontinentalnog prvenstva za kadetkinje u Sarajevu, na kojem je trebalo da nastupi i reprezentacija Srbije. Međutim, zbog pandemije COVID-19, otkazana su sva evropska prvenstva za mlađe reprezentativne selekcije, te će biti održana tokom 2021. godine.\nPrethodni postRadarske kontrole u periodu od 08.06.2020. do 14.06.2020. godine\nSledeći postGodinu dana nakon protesta zbog smrti bebe, brčansko porodilište i dalje bez neonatologa\nŽenska pionirska selekcija Košarkaškog kluba „Lavovi“ ostvarila plasman na polufinalni turnir...\nRedakcija Portala - December 25, 2017 0\nŽenska pionirska selekcija Košarkaškog kluba „Lavovi“ ostvarila je plasman na polufinalni turnir Prvenstva Republike Srpske. Na turniru, koji će biti održan 20. i 21. januara...


Volvo postaje prvi svetski proizvođač bez obaveze da u firmi u Kini ima lokalnog ortaka - Auto Republika\nSve je spremno da Volvo Cars “izađe iz senke” matičnog društva zvanog Geely Holding Group, barem na najvećem automobilskom tržištu na svetu. Švedski proizvođač je, u skladu sa zakonima Narodne Republike Kine pre više od deset godina osnovao zajednički poduhvat na teritoriji najmnogoljudnije zemlje na svetu. Međutim, sada je doneta odluka da skandinavska strana, doduše i sama ionako pod potpunom kontrolom kineskog proizvođača, otkupi udeo u firmi koja posluje u Kini, i nastavi rad na teritoriji te države samostalno, pod logotipom Volvoa.\nU izjavi koju je ranije danas izdao Volvo, navodi se da je potpisan ugovor s matičnim društvom Geely Holding kojim se predviđa da kompanija otkupi udeo u zajedničkoj firmi koja proizvodi i prodaje vozila u Kini. Pojedinosti iz ugovora nisu postale javna informacija voljom obe strane, ali se zna da će Volvo Cars postati vlasnik fabrika u Čengduu i Dakingu, zajedno s istraživačko-razvojnim centrom u Šangaju.\n“Činom potpisivanja sporazuma, Volvo Cars postaje prvi etablirani proizvođač automobila čiji koreni nisu u Kini, a koji će posedovati punu kontrolu nad poslovanjem u toj državi,” izjavio je Hakan Samjuelson, kao izvršni direktor kompanije Volvo Cars.\nU izjavi se takođe navodi da će transakcija biti obavljena u dva koraka, nakon što bude dobijena blagoslov od strane regulatornih tela Kine. Zvanična registracija promene će se obaviti naredne godine, onog trenutka kada kineske vlasti ukinu obavezu da inostrani proizvođači moraju formirati zajedničke poduhvate s kineskim firmama, ukoliko žele da posluju na tom tržištu. Formalno kompletiranje transakcije je planirano za 2023. godinu.\nInače, Volvo je pod patronatom Geelija značajno unapredio profitabilnost svog poslovanja i poziciju na najvećem svetskom tržištu. U Kini je kompanija isporučila 166.617 vozila s logotipom Volvoa tokom prethodne godine, što je za 7% više od postignutog godinu dana ranije. U prvom polugođu tekuće godine, prodajni rezultati su bogatiji za bezmalo 45% spram lanjskih, a za više od 40% od onih iz pretkoronične 2019. godine.\nDa podsetimo da je kineski proizvođač automobila bio angažovan i ranije u sklapanju vozila, odnosno pre kupovine Volvoa od Forda, što se zbilo 2010. godine. Istoriju kompanije Geely je na divan način obradio Đorđe Platiša i preporučujemo članak. Još za kraj da navedemo da Volvo planira da inicira početnu javnu ponudu akcija, čime bi dospeo na berzanske listinge.\ntags: geely Hakan Samjuelson volvo Volvo Cars\nprevious Analiza: Rimac donosi kraj Bugattiju kakvog znamo\nnext Hyundai Motor ostvario najveću dobit u prethodnih sedam godina\nBravo za Volvo! Mogli bi tim putem i Mercedes, BMW, Audi,… jedino što moraju prodati firme 100% Kinezima…😂😂😂\nKoenzima prodaju čitavu firmu a Turcima ne žele da prodaju zadnji model propalog saaba … pa ti reci da nije sve politika\nZvala se firma Volvo ili Pingpong ona je kinesko vlasništvo.Vlasnik Volvo-a ima pravo da sa svojom imovinom radi šta mu volja tj. da industrijske patente i tehnološki razvoj iz Volvo-a prebaci u Džili i obratno.\nIzmenjeno 6 dana pre od strane Bungi


Zajednički sa Mađarskom do suzbijanja migrantske krize — Викиновости\nZajednički sa Mađarskom do suzbijanja migrantske krize\nSlika: Leon E. Panetta.\nSrbija/ Evropska unija (Beta) - Premijeri Srbije i Mađarske, Aleksandar Vučić i Viktor Orban, ocenili su danas u Budimpešti, nakon zajedničke sednice svojih dveju vlada, da je očuvanje regionalne stabilnosti prioritetni interes dve države, i da odnosi Beograda i Budimpešte nisu bili bolji u novijoj istoriji nego što su sada.\n„Uspešna i bogata Mađarska je preduslov za istu takvu Srbiju. U novijoj istoriji Srbija i Mađarska nisu imale bolje odnose i mi se iskreno radujemo svakom uspehu naših severnih suseda“, kazao je Vučić na konferenciji za novinare nakon zajedničke sednice dveju vlada.\nVučić je rekao da su u današnjim razgovorima dominirale teme infrastrukturnih projekata, izgradnje gasovoda kroz Srbiju, ulaganja mađarskih kompanija u srpska preduzeća i problem migranata.\n„Srbija je, što se tiče pitanja migranata, suočena s velikim problemima i nije prijatna činjenica da se zid podiže pogotovu što Mađarska ima prijateljski odnos prema Srbiji. Danas su u Evropi i svetu teška vremena i treba imati prijateljske zemlje za susede. Radićemo, bez obzira na podizanje zida, zajedničkim snagama na rešavanju problema ilegalnih migranata“, kazao je Vučić.\nPremijer je dodao da su za 35 preduzeća u Srbiji, koja su u privatizaciji, interesovanje pokazale čvrste i solventne kompanije Mađarske.\nUpitan kada će početi izgradnja brze pruge Beograd-Budimpešta, Vučić je rekao da će sredinom jula ministri za saobraćaj i infrastrukturu dve zemlje i njihovi ekspertski timovi održati sastanak sa kineskom stranom o studiji izvodljivosti, i da bi projekat mogao da bude realizovan u roku od tri do tri i po godine.\n„Zajednički s Mađarskom do suzbijanja migrantske krize” Новинска агенција Бета, 1. јул 2015. (srpski)\nPreuzeto iz „https://sr.wikinews.org/w/index.php?title=Заједнички_са_Мађарском_до_сузбијања_мигрантске_кризе&oldid=3143494”\nOdnosi Srbije i Mađarske\nOva stranica je poslednji put uređena na datum 1. jul 2015. u 22:00 č.


SPOJILE SE DIREKTNA I EUROBANKA – Barijere\nEurobank je uspešno sprovela proces pravnog pripajanja Direktne Banke i od danas posluje podnovim imenom – Eurobank Direktna a.d. U skladu sa realizovanim pripajanjem, Eurobank Direktna a.d. kako kažu, reflektuje sinergiju dve snažne finansijske institucije koja sada posluje sa ukupnom aktivom od preko dve milijarde evra i kapitalom od preko 300 miliona evra i time zauzima 6,4 procenta tržišta kredita u Srbiji. Eurobank Direktna a.d., koja posluje uokviru Eurobank Grupe, u Srbiji ima mrežu od 127 ekspozitura širom zemlje.\n„Pripajanje Direktne Banke Eurobanci doprinelo je formiranju snažnije idinamičnije finansijske institucije. Uz proširenu poslovnu mrežu, Banka će pružati kompletnu ponudu modernih finansijskih proizvoda i servisa, uzpodizanje standarda kvaliteta usluga, koji će odgovoriti tehnološkim potrebama savremenog korisnika. Eurobank Direktna biće pouzdan partner i siguran izbor mnogih klijenata i važan činilac u održanju stabilnosti domaćeg finansijskog sistema“, rekla je Slavica Pavlović, predsednik Izvršnog odbora.\nPpripajanje Direktne Banke Eurobanci, je najavljeno u julu kada je saopšteno da će nakon okončanja ove transakcije, akcionari Eurobank kontrolisati oko 70 odstoakcija objedinjene banke, dok će akcionari Direktne imati vlasništvo nad preostalih 30 odsto akcija. Nakon odobrenja svih nadležnih institucija, statusna promena pripajanja završena je u decembru 2021. godine


Vesti online / Vesti / Srbija / "Dačić neće da komentarišemo 'Lazarevića'"\nOvo nije predizborna igra, rekla Dijana Vukomanović\nDijana Vukomanović je za B92 navela da je to mučna tema, koja visi u vazduhu već četiri godine i da je dobro da se konačno završi. "Iz naših redova (SPS) se niko nije žalio na otvaranje tog slučaja o kome se godinama piše, i to ne samo u tabloidima. Mislimo da slučaj nije instrumentalizovan, kao ni da će nama odneti glasove, niti da će doneti glasove nekom drugom", rekla je potpredsednica SPS.\nBranko Lazarević, nekadašnji šef kabineta Ivice Dačića u vreme dok je on bio ministar policije u Vladi Srbije sa Demokratskom strankom, saslušan je zbog sumnje da je sarađivao sa članovima klana odbeglog Darka Šarića.\nDijana Vukomanović je ocenila da je za ceo slučaj ključna rečenica premijera i lidera SPS Ivice Dačića, koji je rekao da bi drugi trebalo da se zabrinu zbog hapšenja Šarića, a ne on.\nNa pitanje zašto ranije nije završen slučaj Šarić, ona je kazala da je u pitanju internacionalni poduhvat i da to nije nešto što je započeto, niti će biti završeno u ovoj izbornoj kampanji.\n"Za nas je važno to što institucije reaguju, počela su saslušanja. Što se nas tiče, ne možemo da nagađamo šta će se otkriti, ne možemo da garantujemo ni za koga, svako snosi odgovornost za svoj javni rad", rekla je ona.\nDijana Vukomanović nije želela da komentariše to što je inspektor policije Bogdan Pušić javno rekao da je Branko Lazarević u policiji rekao da ga je lider SPS upoznao sa Rodoljubom Radulovićem, zvanim Miša Banana, članom Šarićevog klana.\n"Nemam informacije o tim svedočenjima, niti od Dačića, niti od nekog iz partije, niti iz MUP. Postoje pravila službe, ne bih ulazila u to da li inspektor koji je u tom slučaju treba da izlazi u javnost sa informacijama ili poluinformacijama. Sigurno i inspektori imaju neki kodeks. Dačić je zamolio da ne komentarišemo slučaj, da pustimo nadležne organe da rade svoj posao", kazala je potpredsednica SPS.\nSRBIJA "Ovo s Dačićem je nezgodno, ali i ja sam odgovoran"


Ana pala na 17. mesto, Jelena i dalje 14. na WTA listi - Tenis, WTA\nAleksandar Milosavljević 08.07.2013., 11:25\nLoši rezultati najboljih srpskih teniserki na Vimbldonu najviše su koštali Anu Ivanović koja je na najnovijoj WTA listi pala sa 12. na 17. mesto. Jelenu Janković je spasilo to što ni prošle godine nije ostvarila ništa bolji rezultat pa je zbog toga zadržala 14. poziciju.\nZa razliku od njih dve Bojana Jovanovski je napredovala za dva mesta pa je sada na 37. poziciji, dok je najveći skok napravila Vesna Dolonc koja je za čak 13 mesta bolje plasirana u odnosu na pre dve nedelje i sada je na 84. poziciji na WTA listi.\nAleksandra Krunić je nazadovala 12 mesta i zauzima 148. poziciju, Jovana Jakšić je sve bliže plasmanu u prvih 100 pošto je od danas na 182. ,estu, a među prvih 400 nalaze se još Teodora Mirčić (321.) i Doroteja Eriće (365.).\nNa samom vrhu nije bilo promena pošto je Serena Vilijams i dalje ubedljivo prva, ali je zato Marija Šarapova preskočila Viktoriju Azarenku na drugom mestu. Agnješka Radvanska je ostala na četvrtoj poziciji, Na Li je napredovala jedno mesto pa je sada peta, dok je Sara Erani skliznula na šesto mesto. Najveći skok napravila je pobednica Vimbldona Marion Bartoli koja se sa 15. probila na sedmo mesto, a listiu najboljih 10 zaključuju Petra Kvitova, Anđelik Kerber i Karolina Voznijacki.\nAna IvanovićBojana JovanovskiJelena JankovićVesna DoloncWTA lista\nPrethodna vest Novak prvi do oktobra, Viktor ispao iz najboljih 50\nSledeća vest Kolaković: Važna pobeda za kraj\nNovak prvi do oktobra, Viktor ispao iz najboljih 50


Kosova.info - Zašto je Inzkova odluka najveći poslijeratni udarac politici obesmišljavanja Bosne i Hercegovine\nBallina » SRB-BIH-HR » Zašto je Inzkova odluka najveći poslijeratni udarac politici obesmišljavanja Bosne i Hercegovine\nNe stišava se politička bura izazvana odlukom visokog predstavnika Valentina Inzka da nametne izmjene Krivičnog zakona BiH, kojom je Inzko, ostane li međunarodna zajednica istrajna, zadao ozbiljan udarac politici urušavanja Bosne i Hercegovine.\nReakcije stranaka iz entiteta Republika Srpska odraz su ozbiljnih političkih posljedica koje će dugoročno proizaći iz odluke, odnosno obaveze da se odreknu svih značajnih ličnosti koje su zapravo provodile ideju stvaranja RS-a, ali i samog narativa o pravednosti takve borbe, shvatanja formulisanog izrazom odbrambeno-otadžbinski rat.\nPrva reakcija koja se mogla čuti i prilikom prvih najava da bi Inzko mogao donijeti izmjene Krivičnog zakona, uglavnom je išla u smjeru shvatanja da bi zabrana mišljenja, pa makar se ona odnosila i na utvrđene pravne činjenice, predstavljala uvođenje “verbalnog delikta”.\nMeđutim, sličan zakon u drugačijoj formi, kojim se zabranjuje negiranje genocida i drugih ratnih zločina, postoji u Srbiji još od 2009. godine, što potvrđuje da, u načelu, uopšte nije sporna zabrana iznošenja mišljenja i stavova kojim se negiraju utvrđene sudske presude ili veličaju ratni zločinci.\nOčito je da za predstavnike srpskih stranaka u BiH i vlasti u Srbiji nije problem zabrana negiranja genocida i drugih ratnih zločina, sve dok ona ne uključuje presude Međunarodnog krivičnog suda za bivšu Jugoslaviju. U prevodu, srpske stranke će prihvatiti zabranu negiranja svakog zločina sve dok u njemu nisu učestvovale srpske ratne vlasti u regionu.\nKrivični zakon u Srbiji, za razliku od bosanskohercegovačkog, ne uključuje odluke Međunarodnog krivičnog suda za bivšu Jugoslaviju, a koji je svojim presudama utvrdio postojanje sveobuhvatnog Udruženog zločinačkog poduhvata, UZP-a za Sarajevo, genocida u Srebrenici u koje je bilo uključeno vojno i civilno rukovodstvo tadašnje formalno-pravno nepostojeće Republike Srpske.\nPostavlja se pitanje zašto takva reakcija lidera srpskih stranaka, jer s Inzkovim zakonom i bez njega, presude MKSJ ostaju na snazi i nikakvo ih lično uvjerenje ne može promjeniti. Međutim, “front” za očuvanje srpskog ratnog narativa Inzkovim potezom pomjerio se duboko u prostor nad kojim srpske vlasti imaju djelomičnu kontrolu, i zbog toga ovolika nervoza. On je načet presudama MKSJ-a, presudom Međunarodnog suda pravde, presudama Suda Bosne i Hercegovine i posljedično brojnim rezolucijama od SAD-a do EU. Donedavno je najveći udarac bila crnogorska rezolucija, ipak Inzkov potez je zasjenio sve drugo.\nOsuđujuće presude MKSJ-a obuhvataju veliki broj osoba koje su donosile najznačajnije odluke tokom rata i mnoge od njih su dio srpskog narativa o pravednosti borbe i njen “simbol”. Kad nestane simbolike, a neupitno ovim zakonom hoće, polako će se nagrizati narativ da je nezavisna Republika Srpska bila jedini mogući, moralno opravdan i smislen cilj srpskog rukovodstva.\nDa bi održali uvjerenje o toj “pravednosti” današnje rukovodstvo mora imati političku moć da kroz obrazovne, kulturne i političke institucije stvara paralelnu stvarnost u kojoj su Karadžić i Mladić heroji, Republika Srpska država, a Bosna i Hercegovina privremena kategorija. Bez stalnog održavanja takve stvarnosti srpski lideri neće moći održati davno uspostavljeni narativ, što bi dugoročno značilo da će srpska politika svoj okvir djelovanja, ciljeve i pristup morati mijenjati.\nInzkovim zakonom ne samo da je kažnjivo institucionalno negiranje zločina i veličanje zločinaca već i verbalno, a time i trajno onemogućeno održavanje spomenutog narativa.\nUpravo zbog toga, danima se Miloradu Dodiku priviđaju Austro-Ugari, nacisti i kojekakvi ultimatumi s početka prošlog stoljeća, jer zadnja linija odbrane spomenute politike je preslikavanje starih političkih kategorija na moderne. U nadi da se očuva jedinstvo, bazirano na iluzijama i izvrnutoj stvarnosti, ni politički protivnici ne smiju biti prikazani u svojoj realnoj manifestaciji.\nbiljana plavsic bosna i hercegovina entitet Milorad Dodik ohr osudjeni ratni zlocinci radovan karadzic ratko mladic srpska valentin inzko zabrana negiranja genocida


Vesti online / Slobodno Vreme / Lepota / Donji veš za skidanje celulita\nDonji veš za skidanje celulita\nItalijanska kompanija "MyShapes" dizajnirala novu vrstu donjeg veša "Emana" koja žene reašava celulita i masnih naslaga tako što ubrzava mikrocirkulaciju. Tačnije, kompanija je, uz pomoć napredne nano tehnologije i kristala, koji sadrže bioaktivne minerale, kreirala čudesan materijal koji pomaže pri redukovanju celulita i masti.\nItalijani su napravili celu liniju veša koja će pomoću bioaktivnih kristala da apsorbuju ljudsku toplotu i vraćajući se ka telu pojačavati mikrocirkulaciju.\nUz pomoć napredne nano tehnologije i kristala kreiran čudesan materijal, koji pomaže pri redukovanju celulita i masti: Veš se nosi šest sati dnevno 30 dana\n"MyShapes" na listi beneficija koje se dobijaju nošenjem ovog veša navode eliminaciju toksina iz tela, prirodno redukovanje mana kože posle smanjena celulita, poboljšanje metabolizma i da smanjuje mlečne laktatne kiseline tokom sportskih aktivnosti.\nPreporuka je da se veš nosi šest sati dnevno 30 dana, kako bi se postigao odgovarajući efekat. U periodu testiranja proizvoda 50 žena nosilo veš "Emana" 60 dana i u proseku izgubilo 11 procenata masnoće.\nLEPOTA Kada kosa ne sluša: Evo šta da uradite


ponedeljak, maj 23 2022\n* Proteklog vikenda Sombor je bio domaćin 11. Sombor open-a takmičenja u modernom plesu i fitnessu. Ketsove Inannice učestvovale su na takmičenju i postigle sledeće rezultate:\nu kategoriji oriental duo/trio seniori prvo mesto su ponele Kristina Lončarević i Ena Jožef sa koreografijom Yalla yalla, koja je ujedno osvojila i specijalnu nagradu - plasman na takmičenje u Zrenjaninu 2022.\nTakođe, u kategoriji kids duo/trio oriental prvo mesto su osvojile Inannice sa koreografijom Sanya shaabi u sastavu Laura Jožef, Sanja Ugljar i Milica Dimić. Instruktorka i koreografknija plesne grupe Inanna Brankica Ćurčić potpisuje pobedničku koreografiju kids kategorije, dok koreografiju seniorske kategorije potpisuje pomoćni koreograf Kristina Lončarević.\nPred Inannicama su u skorije vreme učestvovanja na plesnim festivalima u Panoniji i Zrenjaninu kao i originalno veče u Osijeku.\nViše iz ove kategorije « Vukašin Vuković, Valentina Ostrogonac, Aleksandar Nikolić i Tamara Vučković (članovi KK Ravangrad) doneli medalje svojim srednjim školama sa finala SOŠOV-a\tMladost koja obećava: Nova tri zlata i srebro za Kajak klub SOMBOR na prestižnom Kupu Panonije u Apatinu »


Još mnogo posla za Srbiju na putu ka EU : Nadlanu.com\nObjavljeno 9. maj 2011. / 20:05:40\nBEOGRAD, 9. maja 2011. (Beta) - Šef Delegacije EU u Srbiji Vensan Dežer izjavio je u ponedeljak u Beogradu da je pred Srbijom na putu ka EU još mnogo posla, ali je izrazio nadu da će ona uspeti da načini naredni korak u tom procesu i da do kraja godine stekne status kandidata.\nOn je na otvaranju izložbe fotografija "Jugoistočna Evropa: Ljudi i kultura" i prijemu povodom obeležavanja 9. maja - Dana Evrope u Domu Narodne skupštine Srbije podsetio da je u prethodnih godinu dana bilo "nekoliko pozitivnih pomaka na srpskom putu ka EU".\n"Ratifikovan je Sporazum o stabilizaciji i pridruživanju izmedju Srbije i EU, Upitnik je uspešno popunjen i predat Evropskoj komisiji u Briselu, stupio je na snagu Prelazni trgovinski sporazum", naveo je Dežer.\nFondacija "Novi Sad 2021" za Dan Evrope…\n"Dan Evrope je postao simbol novih početaka i uspešne saradnje različitih naroda, zasnovane na zajedničkim vrednostima i interesima", dodao je šef misije EU u Srbji.\nPredsednica Skupštine Srbije Slavica Djukić Dejanović poručila je da Srbija otvaranje izložbe u Beogradu povodom Dana Evrope koja je "prvi put locirana van EU", doživaljava kao jedan od oblika podrške Unije u procesu evrointegracije Srbije.\n"Svesni da mnogo toga reformskog mora zaživeti u našem društvu, u našim procesima, u nama samima, na ovom putu spremni smo da i kada jednoga dana budemo članica EU, zajedno s drugima radimo na produbljivanju svih onih vrednosti zbog kojih 9. maj neće biti samo praznik svih ljudi Evrope, već čitavog sveta", rekla je Djukić-Dejanović.\nPrijemu su prisustvovali predsednik Srbije Boris Tadić, premijer Mirko Cvetković, ministar unutrašnjih poslova Ivica Dačić, veliki broj pripadnika diplomatskog kora, kao i mnoge zvanice iz političkog života Srbije.\ndan evropeizložba jugoistočna evropa ljudi i kulturavensan dežer


Hamilton: "Eklston je neznalica" - Sportske.net\nŠestostruki šampion Formule 1 vozač Mercedesa Luis Hamilton rekao je da je nekadašnji čelnik tog takmičenja Berni Eklston "neznalica i neobrazovan", posle izjava o rasizmu.\nBerni Eklston šokirao izjavom, reagovalo rukovodstvo Formule 1!Bivši vozač F1 i paraolimpijski šampion Zanardi doživeo tešku povredu tokom trkeFormula podržala borbu protiv rasne diskriminacijeVelika promena u F1, zaboravite na polivanje šampanjcemOtkazane još tri trke Formule 1\nEklston je za Si-En-En (CNN) rekao da su "u mnogim slučajevima crnci veći rasisti nego što su belci".\nTu izjavu osudilo je rukovodstvo Formule 1, a aktuelni svetski šampion Hamilton rekao je da je komentar "tužan i razočaravajuć" i da pokazuje koliko još mi kao društvo moramo da napredujemo pre nego što se dogodi da svi ljudi budu jednaki.\n"Berni je van sporta i druga je generacija, ali upravo ovo je pogrešno. Sada mi je potpuno jasno da ništa nije rečeno ni uradjeno kako bi naš sport bio raznolik ili se bavio rasnim zlostavljanjem koje sam doživeo tokom karijere. Ako neko ko je vodio sport decenijama ima toliko malo razumevanja o duboko ukorenjenim pitanjima kojima se mi kao crnci suočavamo svakog dana, kako možemo da očekujemo da će rauzmeti ljudi koji rade za njega. To počinje od vrha", naveo je Hamilton na društvenim mrežama.\n"Sada je vreme za promenu. Neću prestati da težim inkluzivnoj budućnosti za naš sport sa jednakim prilikama za sve. Da stvorimo svet koji pruža jednake mogućnosti manjinama", dodao je jedan od najboljih vozača Formule 1 svih vremena.\nFormula 1 je osnovala Radnu grupu i Fondaciju za povećanje raznolikosti i inkluzije, a predsednik Čejs Keri obezbedio je početno finansiranje Fondacije ličnim doprinosom od milion dolara. Eklston je za CNN rekao da misli da Hamiltonova komisija "neće doneti ništa loše ni dobro Formuli 1, već će naterati ljude da razmisle, što je mnogo važnije".\nOn je rekao i da nije znao da je Hamilton vređan na rasnoj osnovi tokom karijere i da misli da nikada o tome nije morao da razgovara sa njim.


Fudbaleri Srbije u utorak (20.45) igraju ključni meč u grupi 4 C divizije Lige nacija, pošto u Humskoj dočekuju Litvaniju, a pobeda ih sigurno vodi u viši rang ovog takmičenja. Ove nedelje je obelodanjeno i ko će deliti pravdu na tom meču.\nReč je o malo poznatom estonskom arbitru Kristu Tohferu (37), kog je srpska javnost upamtila ovog leta, kada je na stadionu Partizana delio pravdu u trećem kolu kvalifikacija za Ligu Evrope između crno-belih i Nordsjelanda (3:2).\nTim trijumfom "parni valjak" je uspeo da se plasira u plej-of ovog evropskog takmičenja, a svi u Srbiji priželjkuju da Estonac u utorak donese radost "orlovima", čime bi naša selekcija izborila prolazak u drugi rang Lige nacija.\nDa napomenemo i to, Kristu Tohferu će u Humskoj na meču između Srbije i Litvanije pomagati sunarodnici Silver Koiv i Dmitri Vinogradov.


UN obezbedile pomoć za Pakistan\nUjedinjene nacije su saopštile da su primile više od polovine od 460 miliona dolara donacija, koliko su zatražile prošle nedelje za pomoć poplavama pogođenom Pakistanu.\nNakon višednevnih apela stranim donatorima da šalju veće priloge, predstavnik Ujedinjenih nacija za humanitarna pitanja Mauricio Đulijano danas je rekao da do sada prikupljena suma predstavlja poboljšanje, sa 54 odsto postignutog cilja.\nĐuliano je ipak dodao da još uvek ima teškoća. Funkcioneri Svetske organizacije upozorili su na opasnost od takozvanog „drugog talasa smrti“, uzrokovanog bolestima koje se prenose zagađenom pijaćom vodom, ukoliko se žrtvama poplava uskoro ne obezbede čista voda, hrana i skloništa.\nEvropska unija je danas najavila da će obezbediti dodatnih 39 miliona dolara humanitarne pomoći Pakistanu odnosno ukupno 90 miliona.\nTronedeljne monsunske kiše su izazvlae masovne poplave u pakistanskim pokrajinama Kajber-Paktunkva, Pandžab i Sind, koje su pogodile 20 miliona ljudi. Procenjuje se da je poginulo 1600 ljudi, dok funkcioneri UN kažu da više od 650 hiljada još nema ni najosnovnije sklonište.


Predstavnica nevladine organizacije Mladiinfo Montenegro prisustvovala je okruglom stolu na temu „Pravni okvir za učešće mladih u procesu donošenja odluka“ koji je organizovala nevladina organizacija Prima.\nDogađaj je organizovan u prostorijama Omladinskog centra u Podgorici, a sastojao se iz dva dijela. U prvom dijelu je bilo riječi o aktuelnom Zakonu o mladima i o tome koliko su mladi zapravo aktivni u procesu donošenja odluka. Na početku samog događaja, prisutnima se obratila izvršna direktorica NVO Prima, Aida Perović-Ivanović, koja je prisutne pozdravila i uvela ih u temu koja se obrađivala na okruglom stolu. Pored nje, tu je bila i Aleksandra Gligorović, istraživačica na projektu organizovanog od strane NVO-a Prima, koja je prisutnima predstavila istraživanje i rezultate istraživanja koja su sprovedena u okviru projekta. I na kraju, prisutnima se obratio predstavnik Direktorata za mlade koji posluje u okviru Ministarstva sporta, Krsto Vukadinović. On je govorio o dosadašnjoj implementaciji Zakona o mladima. U drugom dijelu, mladi su davali svoje sugestije i postavljali pitanja o samom Zakonu, a nakon toga su bili podijeljeni u tri grupe i međusobno su davali sugestije šta bi trebalo promijeniti u aktulenom Zakonu. Neke od sugestija su da bi ovaj Zakon trebalo da propisuje sankcije za njegovo nepoštovanje, da se obrati pažnja na mogućnosti uključenja mladih pripadnika ranjivih grupa u proces donošenja odluka i da se otvori registar u kojem će svi osnivači omladinskih i NVO organizacija moći da se registruju i koji će biti dostupan svima koji prikupljaju statističke podatke. Takođe, mladi su predložili da se istraživanje o potrebama mladih sprovodi na svake dvije godine (umjesto na svakih pet godina) od strane Direktorata za mlade u saradnji sa organizacijama civilnog društva, da se definiše koji su akti neophodni za osnivanje Savjeta za mlade i da svaka opština ima svoju lokalnu kancelariju za mlade. Ovaj događaj dio je regionalnog projekta „Omladinski fondovi za Zapadni Balkan i Tursku“ (“Youth Bank Hub for Western Balkan and Turkey – YBH4WBT“), podržanog od strane Evropske unije kroz program IPA CSF, koji vodi Fondacija „Ana i Vlade Divac“, a na kom je NVO Prima partner i implementator u Crnoj Gori. Cilj YBH4WBT projekta je unapređenje učešća mladih u procesima donošenja odluka u regionu Zapadnog Balkana i Turskoj.\nCrna GoramladiMladiinfo MontenegroNVO Primaomladinski centarPodgorica


Рекреативна лига у малом фудбалу - СОКОпрес\nRekreativna liga u malom fudbalu\n28. oktobra 2021. Katarina PetrovićLeave a Comment on Rekreativna liga u malom fudbalu\nU organizaciji Sportskog saveza opštine Sokobanja, Fudbalskog saveza opštine i Sportsko-rekreativnog centra (SRC) „Podina” za desetak dana počinju takmičenja u okviru rekreativne lige u malom fudbalu.\nZa razliku od lige rekreativaca koja je bila organizovana pre pandemije izazvane virusom-kovid 19, ovog puta takmičari će biti podeljeni u dve kategorije i to u zavisnosti od godina starosti, tako da će faktički postojati dve lige. U okviru jedne, takmičiće se učesnici do 40 godina starosti a u okviru druge oni preko četrdeset godina, dakle veterani.\nMiloš Krstić, direktor SRC „Podina” kaže da će se liga sastojati iz tri dela. Prvi deo, igraće se na mini pič terenima Sportskog centra u večernjim terminima. Drugi, za vreme školskog raspusta, u sportskoj hali Srednje škole „Branislav Nušić” i treći na proleće, ponovo na mini pič terenima.\nOrganizatori obezbeđuju sudije i terene a takmičenja će se odvijati bez naplate kotizacije i bez nagradnog fonda.\n− Mi kao predstavnici organizatora ove rekreativne lige, trudili smo se da napravimo raspored takav da se utakmice odvijaju u terminima kada nema drugih aktivnosti i da upravo u tom periodu pokušamo da aktiviramo što više meštana da se bave sportom, rekreiraju i druže − rekao je Krstić.\nSvi zainteresovani za učešće u Rekreativnoj ligi malog fudbala opštine Sokobanja, mogu se prijaviti u prostorijama SRC „Podina”, Sportskom savezu opštine Sokobanja, ili na broj telefona 064-855-3366.\n„Tate na točkovima” sutra u Vrmdži\nOdržana vanredna sednica skupštine opštine Sokobanja\n29. oktobra 2020. 29. oktobra 2020. Marko Božinović\nProšla je godina: Sećanje na Ljiljanu – Ljilju N. Nikolić\n17. novembra 2021. SOKOpres\nVeče sećanja na sokobanjsku novinarku i publicistkinju\n16. avgusta 2021. 16. avgusta 2021. Ninoslav Miljković


Održana je plenarna sednica Skupštine Kosova - Kuvendi i Kosovës\nFormirana je anketna komisija o upravljanu pandemijom virusa “COVID-19” od strane Vlade Republike Kosovo\nSa 75 glasova za, 10 uzdržanim i nijednim protiv, poslanici Skupštine Kosova, su na plenarnoj sednici, izglasali formiranje parlamentarne anketne komisije o upravljanju pandemijom “COVID-19” od strane Vlade Republike Kosovo .\nNa početku je predsednica Skupštine, Dr. Vjosa Osmani, obavestila da je poslanica Zikrete Aliti u skladu sa adminstrativnim postupcima Skupštine, dala ostavku iz PG + i samim ti ova grupa je raspuštena , jer je broj članova ispod minimalnog broja.\nPre diskusije o formiranju anketne komisije, poslanici su davali izjave van dnevnog reda , koje su relevantne i važne za građane.\nŠto se tiče formiranja anketne komisije u vezi upravljanja pandemijom “COVID-19” od strane Vlade Kosova , obrazloženje je dala poslanica Eliza Hoxha, u svojstvu predlagača ove komisije.\n“Mi kao podnosioci ovog zahteva ističemo veliku potrebu ove istrage, jer od strane vlade koja je bila na zadatku preduzeti su ad hoc postupci i istovremeno su krešena ljudska prava i slobode . Posebna pažnja posvećena je tragičnom slučaju koji se desio u studenskom domu. Komisija u čijem sastavu će biti 11 članova , tri PG VV, 3 iz PG LDK, 2 iz PG PDK, kao i po jedan član AAK, NISMA i AKR kao i SL , očekuje se istraga o neregularnosti koje su inicirane od stare poslanika „ istakla je poslanica Hoxha.\nPredsednik PG Vetëvendosjes, Rexhep Selimi, istakao je da i nasuprot činjenici da je ovaj predlog vremenom imao mutaciju, njegova PG odlučno podržava i pružiće saradnju u vezi ovog predloga .\nPoslanik Ilir Ferati, u ime PG LDK, ocenio je neophodnim formiranje ove komisije zbog rasvetljavanja svih sumnji.\nPG PDK , poslanik Uran Ismaili je rekao da zbog ne regularnosti koje su primećene u toku ovog vremena povećani su i ciljevi komisije .\nTime Kadrijaj u ime PG AAK smatra potrebnim formiranje ove komisije .\nFormiranje komisije podržano je i od PG Nisma i SL.\nFormiranje anketne komisije podržala je i predsednica Skupštine, Vjosa Osmani.\nAnketnom komisijom će predsedavati poslanica Mimoza Kusari-Lila, dok će zamenica biti poslanica Eliza Hoxha.\nNakon formiranja komisije sednica je nastavljena preostalim tačkama.\nPoslanici su usvojili zahtev Fonda penzijske štednje Kosova za usvajanje godišnje takse za 2020. godinu , kao i predloge PG VV i PDK za zamenu članova u parlamentarnim komisijama.


Print • kDizajn\nKoliko samo problema može da napravi ne stručna priprema za štampu. Ne mislimo ovde na štampu sa vašeg računara i štampača već na profesionalnu štampariju. Dizajn i priprema za štampanje idu u paru kada se radi o dizajniranju proizvoda koji se dobijaju štampanjem. Zbog korišćenja raznih mašina i boja u štamparijama, ista priprema može da izgleda skroz drugačije ištampana u dve štamparije. Zato je ovde bitno imati iskustva i sa štamparijama da bi krajnji proizvod bio 100% dobar.\nU savremenoj, elektronskoj pripremi za štampu obavezno se mora obratiti pažnja na fajl format, paletu boja i crnu, format štampanog dokumenta, kvalitet slika, pretvaranje teksta u krive, itd. Spisku ovde nije kraj,ali je samo navedeno nekoliko osnovnih stvari da stvorite sliku kako ovo nije „samo“ stvar. Ukoliko dizajner ne odradi dobro boje u spektru, raster, prelaze, prepuste, i naravno ne složi sam dokument po određenim pravilima, od dobre štampe nema ništa.\nVaše flajere, brošure, vizit karte, memorandume, fascikle i druge štampane proizvode po vašem izboru, pripremićemo po svim zahtevima štamparija sa kojima sarađujemo. Bitno je naglasiti, takođe, da je na papiru nemoguće ostvariti svetlinu kao na monitoru računara i da će se štampani proizvod donekle razlikovati u odnosu na onaj sa ekrana. U zavisnosti od prizvoda, štamparija će iste štampati u tehnikama u kojima se dobija najbolji kvalitet, bilo da je u pitanju ofset, sito, tampon ili digitalna štampa.\nPriprema za štampu i štampa - sve na jednom mestu!


Širom svijeta započela imunizacija protiv koronavirusa, BiH "na čekanju"\nO dolasku vakcina i tome kada će početi vakcinacija protiv koronavirusa u BiH se tek špekuliše, nadležni kažu krajem ovog, početkom idućeg mjeseca.\nDistribucija do FZZJZ bi trebala biti u organizaciji Ministarstva civilnih poslova, kada FZZJZ preuzme cjepivo ono će ga distribuirati do županijskih zavoda, a županijski zavodi će onda preuzeti distribuciju do zdravstvenih ustanova – kaže direktor Zavoda za javno zdravstvo FBiH Davor Pehar.\nPrije svega za AstraZeneku i još jedan proizvođač Džonson i Džonson će dati svoje rezultate iz treće kliničke faze, tako da će se već u prvom kvartalu ove godine očekujemo i druge licencirane proizvođače od strane EMA čime će sigurno sam proces nabavke i distribucije zapravo ići bolje – ističe epidemiolog Sanin Musa.\nMi možemo govoriti o 70 do 80 posto zdravstvenih radnika da je iskazalo interes, uključujući i privatne zdravstvene radnike – kaže Aida Pilav, predsjednica Kriznog štaba Kantona Sarajevo.\nTo su oni koji su najviše izloženi samom riziku, idemo dakle u Kovid odjele, infektivni odjel, intenzivnu njegu, Kovid ambulante. Tu su zdravstveni radnici koji su najviše izloženi, prva tura njima, a to će biti prilika i da pratimo efekte cijepljenja – naglašava Sead Karakaš iz Zavoda za javno zdravstvo SBK-a.\nSvaka vakcina je bezbjedna, kvalitetna i efikasna kada dođe u samu upotrebu i mora imati odgovarajuće sertifikate koje je potrebno da ima. Biće dobrovoljna, svaki građanin koji se bude vakcinisao podnijeće zahtjev za vakcinaciju – ističe ministar zdravlja Republike Srpske Alen Šeranić.\nTrenutno na tržištu imamo vakcine koje se čuvaju na tri različita temperaturna režima.. Zahtijevaće specifičnost kada je pitanju proces nabavke – kaže direktor Instituta za javno zdravstvo RS Branislav Zeljković.\nOd direktne nabavke vakcina od proizvođača koja bi olakšala sam proces, još ništa. Koče je Zakon o lijekovima i Zakon o javnim nabavkama.\nOvu odluku Parlamenta BiH treba da razmatra Vijeće ministara BiH, a tek nakon toga ministarstvo civilnih poslova, uz pribavljene saglasnosti entiteta i Brčko ditrikta, može pokretati bilo kakve aktivnosti.


Nove prilike za zapošljivost i zapošljavanje mladih - Unapređivanje zapošljivosti\nNezaposlenost mladih u regionu Zapadnog Balkana je alarmantna, od 32% u Srbiji i u Crnoj Gori do 46% u Bosni i Hercegovini. Ograničen pristup pouzdanim informacijama sa kojim se mladi suočavaju, a koje se tiču zapošljavanja i usluga koje su im dostupne, nizak kvalitet radnih praksi i nedovoljno podsticajno okruženje za preduzetništvo, neki su od izazova na regionalnom nivou koji doprinose ovom problemu, prema podacima istraživanja koja su sprovedena prošle godine.\nNa partnerskom sastanku konzorcijuma organizacija koje rade u okviru WEB4YES projekta, održanom 24-25.01.2019., zaključeno je da će naredna projektna godina sadržati veliki broj aktivnosti i izazova koje donosi trenutna socio-ekonomska i politička situacija kojom su upravo mladi, a posebno oni nezaposleni najviše pogođeni.\nU 2019. godini planirane su zagovaračke kampanje, na teritoriji Zapadnog Balkana, u cilju promene ili donošenja zakona i propisa koji se tiču oblasti zapošljavanja i preduzetništva mladih.\nU delovima regiona iz kojih partnerske organizacije dolaze, biće podržane organizacije koje se bave unapređivanjem zapošljivosti mladih, posredstvom dvodnevnih obuka na teme Unapređivanja politika zapošljivosti mladih i Zagovaračke kampanje. U okviru navedenih obuka biće podržano 90 organizacija. Pored obuka, organizacije koje se bave unapređivanjem zapošljivosti mladih, sa teritorije Zapadnog Balkana, biće podržane putem finansiranja projekata koje će podnositi Konzorcijumu partnera.\nU toku je kreiranje WeB4JOB platforme, posredstvom koje će mladi biti u mogućnosti da dobiju informacije i savete o mogućnostima za zaposlenje, prakse, obrazovanje i mobilnosti u celom regionu Zapadnog Balkana.